Anul III. Budapesta, 1. Iulie st. v. 1904. 


SE ZA 


eeN KIS 


m 


Ya] 
pat) 


Nrul 12—13. SAS J4 
rN, 


R INY 


Q Yg . 
ANA 


ov 


SA, 
Pa 
SANNA 


Abonament: 


Pe up yw.dacoromąnica.ro pe i/s an 6 cor. 


Un număr ... | cor. ; 7 | F 


„Luceafărul“ — An. III. Nr. 12—13, Budapesta, 1 Iulie, st. v. 1904. 


SUMARUL: 


De la noi _.. ... .-. --. Nic. Otavă Mănăstirea Putna (legendă) 7. Kirileanu. 

Ştefan-cel-Mare ... _.. _.. Moș-Neagu. Închinare  ___ --- --- --- H.Petra-Petrescu 

Dascălul Irimia _.. ... ... M. Sadovean. Foi răzlețe: Istoria lui Ştefan- 

Oda lui Ştefan-cel-Mare _. V. Bumbac. cel-Mare de N. lorga __ T. 

Luptele lui Ştefan-cel-Mare A. Lâpedatu. Aniversarea ___ ... ... --- 

Poezii scrise din prilejul ani- Cronică și notițe. — Cărţi și reviste. — Ilu- 
Verserii  ... _. ——- —- strații. 


RIAA AN AN AN ANASTASIU 


AVIS. 


Aducem la cunoştinţa On. cetitori, cari nu și-aă achitat încă abonamentul, 
că în curînd o să le trimitem chitanțe de încassare prin poştă. | rugăm respectuos 
să binevoiască a le achita, pentru a nu periclita existența revistei noastre pe care 
o susţinem cu multă trudă, şi mari greutăți. l 

Pe vechii abonați i rugăm să binevoiască a-şi reînoi abonamentul, comu- 


nicînd adresa exactă, pentru a se evita pe viitor ori-ce neregularități. 


Editura «Luceafărului.» 


ABONAMENT: 


Abonamentul se plătește înainte! Pe un an: 12 cor.; pe “2 an: 6 cor. 
Pentru învățători, preoți săraci şi studenţi, : numai pe un an: 7 cor. În Romînia: 
un an: 16 lei; "2an: 8 lei. Pentru preoți învățători şi studenţii din Romînia, numai 
pe un an 12 lei. Un număr 50 bani, în Rominia: 65 bani. 

Autorii, cari voesc să li se anunţe apariţia publicaţiunilor, sînt rugați a ne trimite 
cîte un esemplar. Rugăm în deosebi pe autorii din Romiînia. 


www.dacoromanica.ro 


DE LA NOI 


Cu fruntea *n fărină plîngind azi ne vezi 
Din slavă, cerescule soare, 

Rugămu-ne ție; azi sufletul nostru 

Tu lasă-l departe să zboare. 

Trimite și vintul, pribeagul drumeț, 

El crainicul bolții albastre, 

Să ducă departe pe aripa lui 

Cuvintul strigărilor noastre. 


Acolo, departe, spre soare răsare 

În freamăt de foi din dumbravă, 

Pe veci cetluite în marmură rece 
Dorm clipele noastre de slavă. 

Voi sînteți acolo viteji pircălabi 

Și voi prea cinstiților vornici, 
Statornici, în cinstea de lege și țari, 
În focul credinței statornici. 


Acolo dormi și tu, arhanghel bătrin, 

Tu, Stefane, sfint Voevoade, 

Ce-ai scris strălucirea norodului tăi 

Cu sînge dujman de noroade. 

De sfinta ta dreaptă, de spada ta sfintă 
Spun toate poveștile siovei, 

— Să nu se 'nfioare de numele tău, 
Nu-i frunză în codrii Moldovei... 


Azi mașteră-i vremea... Acum văduvite 


. Zac sfintele tale ofele 


Și luna cînd trece prelung se *nfioară, 
Căci vede rugina pe ele. 

Amarnic ne poartă pe strimbe cărări 
Vicleana și vitrega soarte, 

Mărit Voevoade, — străină-i fărîna 
De vise şi fulgere moarte... 


Noi sîntem drumeții piticelor vremi 
Pitici în putință și `n vrere, 

Copii fără sprijin, ne scurgem viața 

Din dor și din nemiîngăiere. 

A noastră moşie, frumoasă nespus, 
Grumazul şi-a "'ntins spre perzare, 

Căci braţele noastre azi spadă nu string, 
Și steag fara noastră nu are... 


Măria Ta! Sintem bătuți de nevoi, 

La noi înzădar ară plugul, i 
Căci holdelor noastre cu spicul de aur, 
Strâinul le fură belșugul, 

Am vrea să purcedem cu jertfele laudei, 
Dar navem nimica la casă. 

Măria Ta! — Toate străinii le duc 

Și numai cu lacrimi ne lasă... 


Dar spunem cu toții nevestelor noastre 
Să plingă cu lacrimi de jale, 
Potopul să ireacă şi plaiuri și munte 


Să spele ofelele tale. 


Atunci cînd în soare din noŭ străluci-vor, 
— De sus din a ta 'mpărdție : 
Crai tînăr, crai mîndru, crai nou să le 'ncingă, 


Trimite, rugămu-ne ţie! 


Nic. Otavă. 


PT 

ŞTEFAN-CEL-MARE. 


— Din prilejul aniversării dela 2 Iulie 1904 — 


Cînd din turlele străvechii Putne gla- 
surile sărbătoreșşti ale clopotelor vor tri- 
mite din sat în sat, din tîrg în tîrg, pe 
toată fața pămîntului romînesc vestea 
împlinirii celor patru sute de ani dela 
moartea Marelui, Bunului și Sfîntului 
Ștefan-vodă, — atunci sus, sus să avem 
inimile! Căci în acea zi vom fi chemaţi 
să prăznuim şi noi una din cele mai 
mari şi mai însemnate aniversări istorice 
ce ne-a fost dată nouă celor de azi s'o 
apucăm: nu momentul însuși, plin de 
jale şi obidă, cînd — în Suceava, la 
2 Iulie 1504, într'o zi de Marţi — sufletul 
Lui senin şi mare părăsia, inălțindu-se 
spre Ceruri, trupul împovărat de mulțimea 
anilor și slăbit de greutatea luptelor dese 
şi crunte; ci săvîrşirea întru mărirea lu- 
mească și slava dumnezeiască a vieţii 
pămîntești a unicului „mare“ dintre voe- 
vozii romîni, — viaţă pe care şi-a închi- 
nat-o întreagă Moldovei și prin ea nea- 
mului rominesc și lui Cristos Dumnezeŭ 
şi prin El creştinătăţii răsăritene. 

Căci într'adevăr cind Ştefan urcă trep-_ 
tele scaunului domnesc din Suceava, 
Moldova era la marginea perzării, iar 
creștinătatea răsăriteană, slăbită și des- 
binată, gata să plece fără împotrivire 
grumazii sub paloșul amenințător al lui 
Mohamed al II-lea, cuceritorul Țarigradu- 
lui. Luptele vrăjmașe şi pătimașe dintre 
urmaşii lui Alexandru-cel-Bun pentru 
stăpînirea coroanei gloriosului lor părinte 
şi bunic, făcură din ţara Moldovei un 
adevărat „teatru al ticăloşiilor, vrednic 
de lacrămi“ : nesiguranţă, certuri și lupte 
în lăuntru; desconsiderare, umilințe şi 
închinări în afară. Și alături cu această 
Moldovă slăbită şi căzută, întreaga creşti- 
nătate răsăriteană, asemeni slăbită și 
căzută, era în neputinţă de a înfrunta 
miînia și puterea turcească, ce-și întinsese 
stăpînirea pînă la Dunăre: Bulgarii de 
mult erai îngenunchiaţi şi cuceriţi ; Sirbii, 


cu toată apărarea strălucitului loan Corvin, 
trebui să primiască şi ei jugul turcesc; 
Ungurii perduseră pe acel mare ostaș, 
romîn de viță, ce tusese spre mintuirea 
lor şi apărarea creştinătăţii și de aci îna- 
inte işi vor irosi puterile mai mult în 
lupte cu creştinii ; Leşii eraii prea departe 
și nu cădeaii în calea pe care Turci! 
voiaii S'ajungă în Apusul vestit, bogat 
și ademenitor; ş'apoi eï maŭ fost spre 
nădejdea creştinilor mai nici odată din 
pricina luptelor lăuntrice cari mai ales 
în timpul Craiului Cazimir (1444— 1492) 
aŭ băntuit foarte țara lor; Ruşii abia 
scăpaseră de sub sabia Tătarilor și erai 
atit de departe, încît amenințarea pri- 
mejdiei turceşti nu ajunsese pînă la ei; 
şi, însfirşit, urmașii lui Mircea-cel-Bătrin 
duseră Țara Rominească în o stare tot 
atit de tristă ca şi urmașii lui Alexandru- 
cel-Bun Moldova. 

Insă tocmai cînd ast-fel era faţa lucru- 
rilor în Moldova şi Răsăritul creştin, 
Providinţa trimise şi intr'o parte și într'alta 
pe Alesul săii, care — cum zice panegi- 
ristul— „rădăcina pricilor să rupă, țara să 
ușureze, obiceiuri bune să întărească, 
pravoslavia să păzească și veacul cel 
de aur să înoiască“. 

Acesta era Ştefan, fiul lui Bogdan ne- 
potul lui Alexandru-cel-Bun, — deci: 


«Lumină din lumină 
Muşatin din Muşatin». 


k k * 


Ridicîndu-se cu ajutor din Țara Ro- 
minească, tinărul voevod își cuceri în 
primăvara anului 1457 tronul, ale căruia 
trepte se simţia cel mai în drept şi se 
știa cel mai vrednic să le urce, alungînd 
pe Petru Aron, ucigașul tatălui săii Bogdan. 
Inainte însă de a intra în Suceava strînse 
„țara“ la Direptate şi întrebind de este 
cu voia tuturor să le fie Domn, toți cu 
un glas aŭ strigat: „În mulți ani dela 
Dumnezei să domnești !“ 


www.dacoromanica.ro 


Nrul 12—13, 1904 LUCEAFĂRUL : 229 


j aE 7, 
A 


ŞTEFAN-CEL-MARE. 


www.dacoromanica.ro 


230 


Astfel cerea încrederea ţării Voevodul 
în a cărui înaltă minte şi mare inimă de 
sigur că încolţise deja acel plan dibaciii 
şi măreț pe care avea să-l urmărească 
întreagă-i viaţa și prin care avea să-și 
mîntue poporul și patria; ca apoi, înăl- 
țindu-o, zid tare să zidească împotriva 
păginătății cu pepturile ostașilor săi la 
„poarta creştinătăţii“ — cum însuşi îşi 
numia Moldova, ţara sa. Şi în adevăr 
urmărind cine-va cu luare aminte întreaga 
istorie a luptelor și faptelor Marelui Voevod 
în cursul celor 47 ani de îndelungată şi 
fericită stăpînire, uşor se poate încredința 
cum că cu adevărat Ștefan toate le-a 
făcut după o aleasă socoteală și în vederea 
unui înalt scop. 

Căci după ce împacă nemulțumirile 
din țară, rupînd „rădăcina pricilor rele“, 
— strînge într'un singur mănunchiit toate 
puterile neamului: boeri, curteni, ostași, 
răzeși şi ţărani; după ce stirpeşte să- 
mînța tuturor pretendenţilor la scaunul 
domnesc din Suceava, care aduseră atita 
răă țării, — adună asupră-şi toate drep- 
turile de stăpînire a Moldovei; după ce-și 
asigură pace şi nădejde de ajutor dela 
Poloni şi după ce isbuti — cu puterea 
armelor — să ţie pe Unguri departe de 
sine, — caută a se întări spre mează-zi, 
dinspre Turci: cucerind cetatea Chiliei la 
gura Dunărei şi întărind-o cum a întărit 
şi pe cea Albă dela gura Nistrului; şi 
după ce însfirşit cearcă să-şi găsească şi 
aşeze pe tronul Țării Romîneşti un Domn 
credincios, care să-i poată fi dacă nu 
tovarăș, cel puţin un sprijinitor de folos, 
fu gata să înfrunte mînia puterii musul- 
mane. 

Toate dar pînă aci Ştefan le făcuse 
numai şi numai în vederea acestui ultim 
şi înalt scop: să înceapă şi să poarte el 
singur în numele creştinătăţii răsăritene 
luptele cele mari și grele cu Turcii și 
cu aliaţii acestora: Tătarii și Rominii din 
Țara Rominească, — lupte cari vor ţine 
20 de ani încheiaţi și cari toate împreună 
vor fi menite să alcătuiască partea cea 
mai slăvită din istoria războinică a stră- 

lucitului voevod. Două decenii buzdu- 
ganul Lui păzi cu cea mai mare credință 
şi cinste Poarta creștinătății, nedînd pas 
de stăpînire Turcilor dincoace de Dunăre; 
şi bătrînul Cuceritor al Țarigradului trebui 
să închidă ochii, fără ca să fi avut măcar 
mîngăerea unei încercări de-așşi duce la 
îndeplinire dorinţa, ca „din pristolul dela 
Roma să dea calului ovăs“. 

În aceasta stă măreţia lui Ştefan şi 
însemnătatea sa în istoria lumii Europei 
răsăritene : întirzie cu două decenii re- 
vărsarea Aliotmanului peste lumea creştină 
transdunăreană. Căci a fost de ajuns ca 
El — mulțumită nepăsării celor în drept 
de-al sprijini şi ajuta — să se plece 
pentru ca nimeni să nu mai propească 
multă vreme întinderea stăpînirii turcești 
spre Apus. Şi de sigur dacă un altul 
decit molaticul Baiazid ar fi urmat lui 
Mohamed al II-lea, şi dacă crudul Selim 
nu şi-ar fi îndreptat oştile cuceritoare 
numai în Asia şi Eghipet, — de sigur 
zicem că Turcii mar fi trebuit să aștepte 
pe Marele lor Padișah Soliman, ca să 
străbată prin Mohâcs la Buda, 

Da, numai aceste din urmă împrejurări, 
geniul militar al Eroului nostru și sîngele 
vitejilor moldoveni căzuţi la Soci şi Cursul- 
Apei, la Teleajen şi Lipia, la Podul-Înalt 
şi Valea-Albă, la Șcheia și Cătlăbuga ai 
putut întirzia co jumătate de veac cu- 
tropirea civilizației creştine de cătră Mu- 
sulmani. Acesta e adevărul adevărat, pe 
care contimporanii nepizmăreţi şi nefăloși 
ai Marelui Ştefan — contrariă celor de 
azi, străini istoriei obiective, — nu numai 
că n'a cercat să-l oprească, ci chiar l-ai 
trimbiţat în lumea largă: Papa dela Roma, 
care-l numise „Atletul lui Crist“, — i 
scria: „Biruinţele tale înfelepte și viteze 
aŭ adus atîta mărire numelui tăi încît 
toate gurile îl repetă şi toate inimele îl 
slăvesc“. lar învățatul cronicar polon 
Dlugosz, exclamă: „O bărbat admirabil 
cu nimic mai înferior decît Dacii eroi ai 
vechimei, pe care noi i admirăm alit de 
mult. Dînsul este cel dintii între Prin- 
cipii lumii, care în timpurile noastre a 

repurtat învingeri atît de strălucite asupra 
Turcilor. După judecata mea, dînsul este 
cel mci demn căruia să i se dea domnia 
și imperiul militar peste toală lumea și 
lui să i se încredințeze, prin sfatul, prin 
înțelegerea și hotărîrea tuturor comună 
a tuturor creștinilor, demnitatea de co- 
mandant Suprem și duce în contra Tur- 
cilor !“* Şi în sfirşit Cromer, mai tîrziŭ, 
ast-fel îşi încheia în a sa Istorie polonă 
narațiunea despre Ştefan : „Bărbat vrednic 
de pomenirea tuturor veacurilor pentru 
mărirea sufletului săi, pentru mdestria 
sa politică, pentru cunoștința  adîncă 
a lucrurilor militare şi pentru războaele 
fericite ce le-a purtat în contra Turcilor, 
Polonilor, Ungurilor și Tătarilor!“ 


x k k 


Dacă numaï sub această față istorică 
l-am privi pe Ştefan-cel-Mare, adecă ca 
Eroi al Creștinălăţii, se cade ca în ziua 
în care cei ce vor fi la Putna se vor 
înălța din genunchi, pentru ca în mijlocul 
cîntărilor dumnezeeşti şi pătrunzătoarelor 

sunete de clopot să ridice panohida de-a- 
supra sfînt mormîntului Lui; în ziua în 
care de pe tot cuprinsul pămîntului ro- 
mînesc de peste munte milioanele de 
frați, adunaţi înaintea altarelor, vor înălța 
rugile lor ferbinți cătră Domnul pentru 
odihna sufletului Lui: — cugetele noastre 
curate şi smerite să se îndrepte în îru- 
moasa Bucovina la mormîntul scăldat în 
lumină. Căci atunci, atunci peste margi- 
nele mormintului Acestui Christos al nea- 
mului romiînesc se va revărsa în toate 
părțile: și la răsărit, și la apus, şi la 
miază-noapte şi la miază-zi atita duh de 
viață nouă sufletească, încît cu toții să ne 
putem împărtăşi din el; iar Domnul 
Dumnezeul părinților noştri se va îndura 
spre noi şi va întări cu dumnezeiasca sa 
pecete ceia-ce fie-căruia din noi îi va 
putea da, amintirea Aceluia ce-a fost — 
cum zice poetul: ' 


Lumină din lumină, 
Muşatin din Muşatin ! 


Moş-Neagu. 


aa RO AEREN a S Sai aie NAN OS RI aa a 


DASCĂLUL IRIMIA. 


... Cum sa auzit în sat de războiii, sa 
început, în toate părţile, o jălanie de credeai 
că s'apropie sfîrşitul lumii. Plingeaă muerile şi 
fetele şi se trăgeaii de cap pe toate cărările. 
Noi, flăcăii, ştiam că bine mare nu ne așteaptă 
acolo unde ne vom duce, dar, ca Romînul, 
gîndeam și noi în mintea noastră cea proastă: 
Ce poate să ni se întimple acolo, în războiit? 
Cel mult o să murim. Ei și? De asta nu ne 
speriam noi. Nu ne speriam nici de mai răi. 
Am lăsat femeile să se bocească şi ne-am dus. 

Cînd am trecut Dunărea, eram flăcăi mulți, 
din toată ţara. Cînd am ajuns în ţara bulgărească, 
am găsit Ruşi, puzderia pămîntului. lar Turcii 
cei cu fesuri roşii furnicaii în taberile lor, fără 
număr: cîtă frunză şi iarbă. 

Se vărsase mult sînge rusesc. Turcul era al 
dracului şi trăgea bătăi peste bătăi Muscalului ; 


dar cum am venit noi, şi-a pus păgînul botul 
pe labe. Aŭ fost cite-va zvircoliri cumplite și 
sîngeroase încleștări de moarte, din care Turcii 
aii trebuit să dea înapoi ca nişte fiare rănite. 
Căciula cea mare şi buhoasă a dorobanţului a 
prins a-i înfricoşa. 

Eu o duceam şi mai răi şi mai bine, cum 
da Dumnezeii. Pe drum îmi fusese dor toată 
vremea de cei de-acasă. Dincolo, peste Dunăre, 
numai noaptea, cînd stăteam cu faţa spre cer, 
cu ochii deschişi, în mijlocul miilor de flăcăi, 
mă necăjeai umbrele celor rămași în urmă, 
îmi veneaii în minte luncile şi văile înverzite, 
în care petrecusem ani din viață, mă gîndeam 
la pămîntul nostru cel vechiii în care se odihneai 
oasele strămoşilor, — şi mă lovea, aşa, o jale 
amară şi-mi spunea parcă cine-va că mo să 
mă mai întorc şi n'o să mai văd ce-am lăsat. 

Ziua însă, cînd se începea furnicarea taberii, 
cînd prindeai să bintue furtunile gloanţelor şi 
obuzelor, mi-se împietrea deodată sufletul, nu 
mă gîndeam, nici nu mă uitam la ce lăsam în 
urmă, mergeam cu un avînt pe care nu-l simţisem 
nici odată şi care mă străbătea cu fiori din 
creştet în tălpi. 

Flăcăii noştri erai îndrăzneţi şi şmecheri, 
comedie mare. De multe ori dădeaă în avant- 
posturile turcești, se luaii la harţă, scăpai ca 
prin urechile acului și se întorceaii aducînd 
arme şi prinși. 

Într'un rînd, pornii şi eŭ în patrulă înaintată, 
cu sergentul nostru Irimia, un uriaş cu capul 
mare, cu grumazii de taur, — şi un pehlivan 
fără păreche. Afară de mine şi de sergent, mai 
eram cinci flăcăi. Era în luna lui Brumar şi 
zorile se arătaii ceţoase şi mohorite. 

După ce eșirăm din linia santinelelor indoite, 
dădurăm într'o porumbişte culcată la pămînt şi 
zdrobită; sărirăm apoi, cu piciorul, un pîrăă 
milos şi ne îndreptarăm cu grijă spre costişa unui 
muncel care se ridica dincolo de pirăii la cîte-va 
sute de metri. Departe, înaintea noastră, prindea 
să mugească tunurile la Plevna; dar prin negură 
nu se vedea nimic. Mergeam împrăștiați, ne 
adăposteam prin tufele care înegreai, ici şi 
colo, prin pîclă și stam gata la ori-ce, cu armele 
încărcate, cu degetul pe trăgacii. 

Teamă maveam. Ştiam, pe Irimia ager şi 
deştept: cu el toate trebuiaii să iasă bine. 


Dar deodată, cum nici nu gîndeam, izbucni 
aproape de mine un strigăt scurt, iute înăbușit. 
Mă repezii. Pe un hat buruenos, între două 
ogoare, Dumitru Lioara, fruntașul, doborise cu 
baioneta una din santinelele păgînilor ; sergentul 
Irimia se vînzolea cu cealaltă. Cei-lalţi tovarăşi 
veneaŭ și ei în ajutor, — însă, spre nenorocul 
nostru, mîna Turcului, care se svircolea sub 
fruntaş, dădu peste armă. — o bubuitură izbucni 
scurt în liniştea zorilor. Turcii rămaseră zdrobiţi 
în tufe; noi, strînşi, porneam îndărăt. Dar prea 
mult înaintasem ; posturile mici duşmane erai 
prea aproape. Zgomote de glasuri, împuşcături 
răzlețe se auziră ; ropote de cal prinseră a bate 
pămîntul și, dintr'odată, ne simţirăm împresuraţi 
şi pierduţi. Irimia zise: 

«S'ai dus boii dracului, măi băeţi l» 

Ne zvirlirăm ca nişte turbați spre fesurile 

roșii, cîte-va puşti bubuiră, o zvîrcolire repede 
se încinse, — și-atita. — Nu era alt chip. Turcii 
ne prinseră. Începură a vorbi pe nas, în limba 
lor, unii se repeziră la noi să ne străpungă, 
alții îi opriră, — apoi furăm duși, prin furnicarea 
avantposturilor, pe cărări întortochiate, și ne 
trezirăm în urmă închiși într'o baratcă de scînduri. 
În urma noastră, pîriiră multă vreme puștile pe 
lanţul santinelelor. După aceia fierberea se linişti. 

Ziua leşietică venise. Noi stam jos, descinși, 
fără arme, şi ne uitam unii la alţii, cu ochii 
holbaţi. Tănase-al-Vădanei lipsea, dar nimeni 
nu vorbea despre moartea lui, pentru-că toți 
ne gîndeam la maică-sa care rămăsese singură 
şi amărită în sat. 

Tăcurăm o bucată de vreme. Îmi făceam 
socoteală : de bună seamă că păgiînii aŭ să ne 
pue capăt zilelor! Dintruw'ntiîiă mi s'a părut ciudat. 
Nu-mi cam venea la socoteală să-mi aştept așa 
moartea, la un ceas hotărît. Dar pe urmă mă 
pătrunse din ce în ce mai tare gîndul că duşmanii 
aŭ să mă înalțe întrun copac, cu funia de git 
și, drept să spun, amar începu să mă doară 
sufletul. Un fel de întuneric mi-se cobori peste 
minte. Apoi, într'un tirziă, mi-se deschise deodată 
înaintea ochilor satul nostru din munţi... Ce 
făceaii oare cei de-acasă? Ştiaŭ ei că feciorul 
lui Ilie Şoimaru are să rămie prin pustiurile 
bulgărești? Nu știaii, săracii ... Satul se întindea 
foarte liniştit în vilcia, la poalele munţilor, de- 
parte, în fundul Moldovei bătrîne. Din ogrăzi, 
se înălța fumul spre cerul limpede; cumpenele 
îîntînilor ţipaă ici şi colo ; fete în cătrință treceaii 
pe ulițele înguste, cu cofăele în mînă; pe coasta 
muntelui, spre sat, suiai nevestele cu şiraguri 
de cai încărcaţi cu desagi... Poate Mărina lui 
Andrei sta pe prispă, cu ochii pierduţi departe, 
spre şesurile nemărginite, — poate se gîndea 
că într'acolo s'a dus feciorul Șoimarului şi poate 
se gindea că s'a dus să nu mai vie; poate ofta 
amar, gândindu-se... 

Şi mă trezii vorbind tare: 

«Ce să-i faci? aşa ne-a fost scris... 

— Ce zici? mugi lîngă mine glasul sergen- 
tului Irimia. 

— Mă gîndeam ce-o mai fi fiind prin sat pe 
la noi, domnule sergent... 

— Bine, pace, măi flăcăi. Fetele oftează. 

După un răstimp de tăcere, întrebai: 

— «Aŭ să ne facă Turcii felul, dnule sergent, 
nu-i aşa ? 

— Se poate şi asta...» 

Ceilalți oftară. Aveaii și ei nădufurile lor. 
Irimia pufni cu ciudă şi zise: 

«Adică de ce oftaţi voi aşa de tare? Cătaţi-vă 
de treabă; pînă mîni cine știe ce se poate în- 
timpla : mare-i unul Dumnezeii !» 

Fruntaşul Lioara suspină cu amărăciune : 


«Am ajuns răă de tot. Incaltea Tănase-al- 
Vădanei nu mai are nici-o grijă! 

— Las’ că ne vine şi noauă rîndul! mormăi 
înnăbuşit Neculai Mazilu. 

— Da-v'ași dracului! izbucni sergentul. Ce te 
bocești, mă XNevoe, înnaintea morții? De-om 
scăpa, o să vă pun să faceți serviciii cu mue- 
rile...» 

Apoi se întinse pe-o coastă, scoase tabachera, 
îşi răsuci o țigară, scăpără și şi-o aprinse. 

Nimeni nu mai zise nimic. Uriaşul era mi- 
nios. 

Întrun tirziu, porniră zgomote și glasuri, ba- 
ratca se deschise şi cîți-va Turci, cu un ofițer 
de-al lor, pătrunseră înlăuntru. Ofiţerul se uită 
cîtăva vreme la noi, răcni apoi nu ştiu ce, cu 
glas aspru, la soldaţii lui, — apoi eşiră cu toţii. 
Irimia sta întins pe-o coastă şi tăcea ca un 
moroiil. 

Aşa trecu ziua. Tunurile băteaii surd în de- 
părtări. Prin împrejurimi simțeam că vin şi trec 
pilcuri de călăreţi. Spre seară auzirăm un frea- 
măt mai mare, amestecat cu nechezări, cu sunete 
ascuţite de fluer, cu tactul greii și înnăbuşit al 
pasului gimnastic. Şi baratca se deschise iar 
întremurîndu-se. O droae de păgini bărboşi 
întră repede, cu funii. Ne făcură semn să ne 
sculăm, ne legară cu frînghiile cot la cot, — eŭ 
întrun capăt, Irimia în alt capăt, — şi ne îm- 
pinseră spre uşă. Dar cînd să eşim, sosi un 
călăreţi în goană şi dădu un ordin. Furăm lăsaţi 
legaţi burduf în baratcă, se aşeză un planton 
înnaintea uşei, iar ceilalți se traseră spre bivua- 
cul de aproape. 


Sergentul nostru părea nemulțumit. Începu să 
mormăiască : 

«Ăsta nu-i serviciu! Umblă, parcă calcă ’n 
străchini. Să le-arăt eu miliție, măi Sărucu, 
să-mi umble ca o fată marel 

— Domnule sergent, zise lon Munteanu, acuma 
am ajuns şi mai răă, ne-ati legat ca pe noi! 

— Nu-i nimica, măi flăcăi. Întinde-ţi-ve jos. 
Numai de un lucru îmi pare răi: mi-s miînile 
legate şi nu pot fuma măcar o ţigare, ca să-mi 
mai astimpăr foamea. Mi-i foame, mă, de crip. 
Parcă mi-aii mers şoarecii în pîntece . . .» 

Nu mîncasem din zori, şi simţeam şi eŭ o 
mare jale la inimă. 

«Dar nu-i nimica, zise iar sergentul, bine că 
mi-a trecut mînia. O să fac și eŭ ca ţiganul: 
în dorul bucatelor, o să mă pun pe cîntat... 
ca ’n vremile bune, măi Săracu !» 

Ne întinserăm jos grămadă; iar Irimia începu 
a zice cu glas moale: 

«Omul ca farba, zilele lui 


Ca floarea cîmpului, — 
Aşa va înflori.. .» 


. 


Avea un viers frumos şi trămurător de te pă- 
trundea la inimă. Sta cu fața în sus, cu ochii 
spre podul bărătcei ; toată supărarea îl trecuse; 
şi acum, adevărat ca înaintea morții, ne simți- 
răm şi noi mai uşurați, cu inimile liniștite. Şi 
dascălul nostru cînta drept ca la biserică la noi, 
cu glas duios, cînd mai tare, cind mai slab cu 
înmlădieri tremurătoare; — şi, în jurul nostru, 
întunericul creștea încet-încet. Din depărtări, 
venea un murmur surd care umplea înserarea. 
În tabăra din jur se înnălțaii strigăte de co- 
mandă. 

Foamea noastră nu voia să se aline de loc, 
cu toate că sergentul cînta așa de dulce. Ne 
rodea măruntaele ca un lup. Irimia se opri 
şi grăi: 

«Tot nu-s Turcii oameni de omenie! Ne lasă 
o zi întreagă să postim, înghiţi-i-ar gurile ia- 
dului de păgîni!» Se opri şi scuipă într'o parte: 
«Ptiu! dă-i dracului!» Şi începu iar: 


«La riul Vavilonului, 

Acolo am şezut şam plins, 

Și de crengile sălciilor 

Ne-am aninat organele noastre...» 


Deodată tăcu. Santinela se apropia cu pași 
îndesaţi. Zmunci uşa, se împlintă în prag, bărbos 
şi cu ochii holbați, şi începu a răcni la noi. 

«Du-te dracului! zise cu greață Irimia. 

— Strigă la noi să tăcem, oftă Gheorghe 
Cojocaru. Nici atîta mingiere nu mai avem. 

— Bine, şopti Irimia; atunci o să mă mînii 
şi are să fie răii. — Are să-ți pară răŭ!» strigă 
el apoi Turcului. 

Sentinela se încruntă, făcu un pas şi aplecă 
arma, cu baioneta amenințătoare. 

«A dat boala 'n tine, spurcatule !» gemu ser- 
gentul. Apoi se întinse foarte liniştit pe spate. 
Turcul închise uşa şi se trase la locul lui. În- 
tunericul ne cuprinse adînc, şi tabăra tăcea. 

Mai tirziii se făcu atita linişte, încît se auzeaii 
și caii ronțăind la furgoane. În baratcă era 
întuneric adînc, de puteai să-ți dai cu degetele 
în ochi. Noi steteam neclintiți, dar nu dormeam 
nici unul. Deodată, glasul lui Irimia porni slab 
ca un oftat: 

«Tu, eşti Domnul Dumnezeul nostru şi afară 
de tine, pe altul nu ştim! Nu ne lăsa în seama 
păgînului, Doamne ! 

— Domnule sergent, zice Lioara, are s'audă 
santineaua ! 

— Dă-l dracului de păgîn, ucigă-l crucea !» 

Trupul lui uriaş începu a se frămînta. Apoi, 
după o bucată de vreme, glasul i-se auzi iar: 

«Mă! tare-ași fuma o ţigară! Mi-e foame de 
nu văd înaintea ochilor... O să mă pun să 
rod la frînghie.. .» 

lar tăcu un răstimp. 

«Măi băeţi, şopti el iar, hai să cercăm un 
asalt. Eù zic să mergem la Regimentul nostru, 
sireacul, la 15, că ne-o fi aşteptînd camarazii 
cu mîncarea. 

— Grei! suspină un glas. 

— Nu face gît, că-ți vir pumnul pe gură! 
mugi dascălul. Tot una ni-i. Dacă murim, atita 
pagubă !» 

Și ’n tăcerea adîncă, se frămîntă iar uşor; 
apoi auzirăm, foarte încet, ronţăitul înădușit al 
dinților în cînepa răsucită. Acuma mă gîndeam 
şi ei: Ce-o fi, o fi! și aşteptam. Apoi dascălul 
| prinse a trage vînt în piept. Se umfla. Îl sim- 
țirăm înţepenindu-se, încordîndu-se, ridicîndu-şi 
grumajii și întinzînd picioarele, — şi, odată, 
ceva plesni înăbuşit; iar glasul de buhai începu 
a cînta, încetinel: 

«Cuvine-se cu adevărat să te fericim pe tine, 
născătoare de Dumnezei! — Încet, măi băeți, 
încet, că s'a dus dracului păginul! Încet... 
Mergem să mîncăm la al nostru, la 15, sireacul! 
Mă, nu moare Rominul cu una cu două! 

— Domnule sergent, gemu Lioara, te-aude, 
domnule sergent... 

— Leagă căţeaua, fruntaş; fără vorbă !» 

Dar tot era $o pățim. Turcul auzise poate 
ceva: paşii lui iar vuiră pe pămîntul pietros și 
ușa se dete în lături. Ne lățirăm la păn,înt, fără 
răsuflet. Bătea inima 'n noi, par'că voia să ne 
spargă pieptul. Prin ușa deschisă pătrundeai 
licăririle unui foc, care ardea înaintea bărătcei, 
Santinela se opri în prag, neagră, se aplecă, 
cu mîna la ochi, cercetă toate colţurile cu luare- 
aminte, apoi se trase îndărăt la vatra lui de jar, 
lăsînd ușa deschisă. 

«Tace Turcu-a moarte!» gemu sergentul, — 
şi prinse a deslega pe fruntaş, care era lingă 
el. «Încet, măi băeţi, încet. Aşa, fruntaş, nu 
sufla tare că te ia mama dracului !» 

După ce deslegă pe Lioara, amîndoi se tîrîră 
pe brinci, fără nici un sgomot, ca niște şerpi, 
spre noi. Miînile lor lucraii repede prin întu- 
neric. lar noi tremuram de nerăbdare. 

Cînd furăm gata, ne lățirăm pe brinci, la 
pîndă. Santinela sta lingă focul de găteje care 
de-abia piîlpiia, tremurîndu-şi pînza de lumină 
pe furgoanele de-aproape, unde rumegaii caii. 
Sta răzimat în puşcă, asculta zgomotele ne- 
desluşite ale depărtărilor şi se gîndea. Cine ştie 
la ce se gîndea și el, săracul! Mai încolo, se 
zăreaii nelămurite, prin întunecimea nopții, bi- 
vuacurile. Trupa dormea. 

Sergentul şopti încet: «Ca vintul... la cai!...» 
şi se strecură sprinten pînă la ușă. 

Noi ne uitam la el cum se pregăteşte, cum 
se lasă pe sine şi-şi încovoae braţele. Vedeam 
roş înaintea ochilor. Acu s'alegea: trăim ori ne 
ducem dracului! Deodată dascălul icni. 

A fost o scăpărare de fulger! Dintr'un salt, 
Irimia încălecă pe Turc, îl dărimă la pămînt, 
ridică de două ori pumnul şi-l lăsă să cadă ca 
un ciocan de fier. Puşca se întinse uşor la pă- 
miînt; santinela îşi lăsă într'o parte, moale, capul 
plin de sînge. Nici un gemăt. 

Ce-a mai fost, nici nu mi-am dat bine seama. 
Cînd am deslegat caii, cînd ne-am zvirlit pe 
ei, cînd ne-am prăbuşit în goană de vifor la. 
vale, spre taberile noastre? Nu ştii. A fost o 
larmă în urmă și o izbucnire de împuşcături, 
ca la o bătălie în regulă. lar noi fugeam, pe 
deşelate, spre ai noștri, ca zviriiţi din tun. 

Pe urmă cea-laltă parte a războiului am dus-o 
tot aşa, cînd mai bine, cînd mai răii, cum s'a 
întîmplat. Ai noştri nu s'aii plîns nici odată. 
Aşa-i datina Romînului: să se obișnuiască cu 
toate. Şi a dat Dumnezeii de-am scăpat cu 
viață, — iar sergentul și-acuma cîntă la bisericuţa 
noastră de lemn. Cite odată, la un pahar dulce, 

istorişeşte fără fală cum am pornit dela Turci, 
să ne astîmpărăm foamea la al nostru, la 15, 
sireacul! Alt-fel ce dascăl, măi frate! Par'că de 
cînd e el, n'a cîntat decit Ohtoicul şi n'a citit 
decit Vămile Văzduhului şi Moltvele Sfintului 


Vasile ! 
Mihail Sadoveanu. 


Peatra de pe mormîntul lui Stefan-cel-Mare. 


ODĂ 
EROULUI $ȘTEFAN-CEL-MARE ŞI SFÎNT 


dedicată?serbării de 400 de ani dela moartea marelui eroi. 


O Ştefanc,ăvolnic de fală, 
Tu ’n ţar'atunci ni te-ar ivit, 
Cind lifte crunte da năvală 
Cu sabie şi foc cumplit. 


Acel potop de grea urgie 
Era să-i stingă pe Romin!, 
Dar tu-ai pășit cu bărbăție 
Scăpînd .moşia de păgini. 


De fala ta vorbeşte Bala 

` Și Racova de braţul tăă, 

Cînd înţelese lighioana, 

Că domnul Ştefan este Leii. 
Suceava, în 2 lulie 1904. 


Alți martori vechi sînt'Războlenii, 
Cozminul cu Dumbrava sa, 

Cind cu panţiri şi cu seimenii 
Făcuşi minuni în ţara ta. 


Dar și ruinelezcetății 
Sucevei pururea şoptesc, 
Că stîlp al fost creștinătății 
Şi pentru neamul romînesc. 


m 


O genii, dus la_nemurire, 
Priveşte tu de sus spre noi, 
Fă rugă la dumnezeire, 
Să ne scutească de nevol! 
V. Bumbac. 

IMN LUI ȘTEFAN-CEL-MARE. 


— 1504—1904. — 

O Ştefan, voevoade sfint, Pe cît a! fost plin de avînt 
Plecăm genunchi şi frunte ȘI *nvingător puternic, 
Pătrunşi de-al patriei avint e-atit aï fost de bun şi sfint, 
Din vremile cărunte. De drept și de cucernic. 

Căci astăzi s'aii îndeplinit De chipul tăii dumnezelesc 
Ani mulți — ani patru sute, Din negura robiil, 
De cînd din lume te-ai pornit i pînă azi te pomenesc 
Spre raiuri nevăzute. ătrînil şi copiil. 
Precum măreț pe cer stăpîn O! vină Ştefane acum 
Răsare mîndrul soare, Încununat de rază, 
Astfel în cugetul romîn Pe-al slavei și-al dreptăţii drum 
Icoana ta răsare. Moldova îndreptează ; 
De vremuri vechi ne aminteşti Şi dă o goană prin străini 
Aşa de 'ndepărtate, Dușmanii țării tale, 
În lupte mari şi vitejeşti C'o stășie acești haini 
Şi 'n biruinţi bogate: ȘI-o fac să plingă ’n jale! 
Cînd ţara "'ntreagă curăția! O vină, cu-al tăŭ braț de fier 
De Leși și Păginime, Ne chiamă iar la luptă, 
Cînd împotriva lor pornia! Fă iar senin al ţării cer 
Cu-a şoimilor mulţime. k Virtutea ne "'utreruptă. 
Si ’n urma ior se ridica Îmbărbătează-ne să fim 
Măreț flamura țării, Ca vechii tă! tovarăși, 

i n codrii buciumui suna La glasul tăii să tresărim... 

lestemul răzbunării : Din bucium sună iarăși! 

Aiex. A. Naum. 
MĂNĂSTIREA PUTNA, 

Cu turlele-a rugă spre ceruri De par'că și-acuma stă gata 
Plerdută ca 'n vis, mănăstirea Orgia păgiaă să 'nfrunte.... 


Supt farmec de lună-și ascultă 


În freamăt de codri mărirea. Din liniştea bolţii de stele 


Un înger povestea-i mi-o spune: 


Ca straje de-alarmă și zbucium Icoana lul Ştefan veghiază 
Trecutu-i se *nchiagă pe frunte, Senină, din vremuri străbune. 

A. Mindru. 

IMN LUI ŞTEFAN. 
Ştefane-l umil cuvîntul De furtuna spade! tale 
Ce se malţă către tine; Brazdele şi astăzi sînger ; 
De păcat negru-i pămîntul Peste capul nostru ’ntinde 
Totuși roua-l dă rubine. Mina ta de Archi-Înger. 
Și umilul care sapă Ocroteşte-ne de-acolo 
Brazdă 'n soarele credinţii, Îmblinzind pe Dumnezei, 
Se sfinţeşte şi s'adapă Să străbată ?n minţi și inimi 
Din izvorul biruinții ! Soare sfint din duhul Tăă. 
Către nol din cer coboară Și ne-ajunge-atit! Te uită 
Mîndri ochi de Voevod, Simbolul de vitejie ; 
Aï arat cu Leșil. doară Gura Leului așteaptă 
Sămînînd prin veacuri rod. Să înghită o 'mpărăţie. DN 
. Nanu. 

LUPTELE LUI ŞTEFAN-CEL-MARE CU POLONII.* 


Leşii înşelaseră nădejdea lui Ștefan şi după 
jurământul dela Colomea din toamna anulu! 1485. 
Turcii se întăriai zi de zi în Chilia şi Cetatea 
Albă fără ca creştinii — cari se dădeau de stă- 
pîni ai lui Ştefan — să se gîndească măcar a 
pregăti Domnului Moldovean ajutorul făgăduit 
atit de serbătoreşte. Căci el le fusese bun atita 
vreme cit putuse ține pe Turci departe de ho- 
tarele Poloniei; după ce însă aceştia l-aŭ răzbit 
și pe dînsul — încuibîndu-se la Dunăre — nu 
le mai putea fi de folos. Şi vorbele de nimic 
cu care Polonii purtaseră pe Voevodul romîn 
pînă aci, îngrijindu-se ast-fel să nu-i peardă 
prietinia, — acum nu mai prindeai. 

În mintea lui Ştefan deci, care vedea cît de 
amar fusese înșelate nădejdile sale de Leşi, 
care înțelegea că plecarea şi închinarea Mol- 
dovei cătră Turci s'a întîmplat mai ales din 
pricina lor şi care avea acum mînile mai slo- 
bode, — se formase planul de-a întoarce armele 
moldoveneşti împotriva Leșilor, cărora trebuia 
să le plătească pentru toate așa după cum 
numai el ştia. Dar nu numai gîndul răzbunării 
legiuite îl mina împotriva Polonilor, ci şi o 
cerere dreaptă ce avea de făcut lor: alipirea 
Pocuţiei la Moldova, căreia i se cuvinea, de 
oare-ce această țară fusese zălogită de Leși lui 
Alexandru-cel-Bun pentru o sumă de bani luaţi 
cu împrumut dela acesta, bani pe care însă nu 
s'aŭ mai gîndit a-i înapola. Zălogul era deci 
perdut şi Pocuția se cuvinea cu sfintă dreptate 
lui Ştefan-cel-Mare, care voia să-și așeze acolo 
slujitori de-ai săi şi să lase urmașilor ţara în- 
treagă, ast-fel precum fusese pe vremea Bunului 
şi Înțeleptului Alexandru. 

Drept că în vara anulii 1490, pătrunse cu 
oastea sa în Pocuția şi cuceri pe rind Colomea 
Haliciul şi Sniatinul, aşezind pretutindene căpi- 
tani si ostaşi de-al săi; apoi se-'ntoarsă la Su- 
ceava ca stăpinitor al Pocuţiei, pe care o ţinu 
apărind-o cu puterea armelor pînă la trecerea 
sa din această lume. 


* Un capitol dintr'o scurtă istorie a lui Ștefan-cel- 
Mare scrisă pentru biblioteca societații «Steaua» din 
Rominia. 


Bătrinul Cazimir muri la 1492 şi coroana 
polonă trecu asupra celui mai îndrăzneț şi mai 
măreț dintre numeroșii săi fii: Jon Albert, care 
curînd după aceasta legă pace cu Turcii. Aceasta 
și cu gîndul ascuns, se pare, de-a fi mai'slobod 
în lovirea ce-o pregătia în taină împotriva Dom- 
nului Moldovei ca să-i ia Pocuția, ba chiar să-i 
cucerească țara întreagă pe care s'o dee apoi 
frăţine-săii Sigismund. Căci în deşertăciunea și 
îngâmfarea lor aceşti frați îndrăzniră să creadă 
cum că Hristos Dzeu — pentru apărarea Crucii 
căruia Ştefan luptase mai mult decît toți creştinii 
vremii lui — le va putea îngădui ‘îndeplinirea 
unui ast-fel de plan nelegiuit. 

Lui Albert, craiul Lehiei, de sigur i se va fi 
povestit despre soarta nefericită ce avură Polonii 
în Codrul Sepenicului din Moldova, cînd asemene 
purceseră să cucerească această ţară. De acela 
face pregătiri întinse, adunînd sub steagurile 
sale o mare armie, cu care ar fi vrut să prindă 
pe Ştefan nepregătit, pentru care urmare «aŭ 
scos cuvînt — zice cronicarul — că va să 
meargă la Turci să ia şi să desbată Cetatea 
Albă și Chilia... şi aŭ trimis soli la Ştefan 
vodă de i-aii dat ştire să se găteze să meargă 
cu dinsul să bată cetăţile; de care lucru bine 
aii părut lui Ștefan vodă şi cu bucurie mare 
au primit pe soli». Agerul Domn moldovean 
pricepu însă viclenia Leahului şi de aceia «aŭ 
zis că va veni acolo la loc, cu oastea sa, sub 
Chilie> şi-i indică şi drumul pe care ar fi 
bine atit pentru Leşi, cît şi pentru Moido- 
veni ca oastea mîntuitoare a Craiului Albert 
să se îndrepte spre Chilia: pe apa Nistrului 
în jos. 

În a doua jumătate a lunei lui lunii 1497 
Albert înconjurat de mulţimea nobililor şi sume- 
denia oștilor sale luă calea spre Nistru. Însă 
«cum îşi umbla cu înșelăciune, ascunzind cu- 
vîntul ... aci şi-aii descoperit toată viclenia» 
căci în loc de-a apuca calea indicată de Ştefan 
se îndreptă spre Pocuția prin Suceava. Acum 
bănuiala Voevodului moldovean se împlini. 

Deci în grabă trimite Crainici în toate păr- 
țile să iasă norodul la oaste că àŭ intrat duş- 
mani în ţară; iar el cu boerii şi curtenii săi 

se cobori la Roman. Aci se strînseră, cu dra- 
goste și credinţă în jurul bătrînului și biruitorului 
lor Domn vitejii încercați dela Baia şi Lipia, 
dela Cursul-Apii și Podul-Înalt, dela Valea-Albă 
şi Rîmnicul-Sărat, dela Cătlăbuga şi Şcheia; 
aci primi Ştefan ajutorul trimis de Radul voe- 
vodul "Ţării Romîneşti, și tot aci sosi cu cîte-va 
mii de ostași Birtoc, Voevodul Ardealului şi 
rudă a lui Ştefan, pe care-l trimise stăpinul 
săii Vladislav, craiul Ungariei și fratele lui loan 
Albert, nu atît spre a ajuta lui Ştefan, cît ca 
să mîntue oastea frăține-săii dela o peire sigură 
pe care o presimţia, stăruind să împace pe 
Ştefan-cel-Mare cu Craiul Poloniei. 

Pe când ast-fel Ştefan făcea tabără la Roman, 
Leşii ajunseră înaintea Sucevii şi începură a bate 
cetatea «şi aşa aŭ bătut-o trei săptămîni, şi 
ziua şi noaptea și nimică maŭ folosit, nădăj- 
duind că i se va închina ţara pentru că li se 
supărase cu Ştefan Vodă întru atitea răsboaie 
fără odihnă şi fără măsură ce făcea, de cu toții 
se bătia, lară ţara socotia că de nu li-i a înde- 
mînă cu al să, dar cu streinul mai multă ne- 
îngăduinţă le va fi !» În această vreme Moldovenii 
«siliaii toţi de se strîngiaă la Roman, unde le 
era vileagul» şi de unde cete-cete se repeziaii 
în toate părţile să împedice pe Leşi a-şi strînge 
hrană, ca ast-fel «lipsa şi flămănjunea să se 
adauge în toate zilele» în tabăra lor. Ploile şi 
vînturile aspre şi reci prevestiaii acum sosirea 
grabnică a iernei şi cu ea împlinirea «sem- 
nelor rele» ce se arătaseră la tot paşul în calea 
mîndrei armii polone. «Deci fiind Leşii cuprinși 
de atitea nevoi, prinseră a grăire răi de Craiul 
lor, întii cu taină; iar apoi în gura mare îl în- 
vinuiai că aŭ venit fără cale de i-aii adus să-i 
peardă pe toţi, şi socotind din toate semnele 
rele prorociaii toţi că va fi sfirşitul lor cu răi 
şi cu amar, cum S'aii şi timplat». 

Strimtorat ast-fel şi ameninţat a fi părăsit de 
oaste în această țară atit de vrăjmaşe şi răs- 
bunătoare, trufaşul Craiu trebui să se plece şi 
să se umilească, pentru care lucru de multă 
scirbă şi mîhnire se şi bolnăvi. «Şi s'aii ajuns 
(înțeles) cu solii frăţini-săă lui Vladislav Craiul 
unguresc ... şi cu multe cuvinte l-aă rugat pe 
Ştefan vodă să facă pace». Marele Domn mul- 
țumit cu umilința la care adusese pe măreţul 
Craii s'aă «împăcat într'acest chip: ca să se 

întoarcă pe urma pe unde aŭ venit, să nu mai 
strice fara pe alt loc... .» 

«Atunci Craiul leșesc aŭ dat semn de întors 
înapoi, de care semn toți erai bucuroşi...; 
dar mai mers pe calea ce venise, ci pe altă cale, 
pe unde era fara întreagă, spre Codrul Coz- 
minului ... Văzînd Ştefan vodă că paguba ce 
se va face de oastea leșească țara nu o va 
putea răbda... şi fiind înherbîntat de răsboiă, 
socotind că are vreme de a-şi răscumpăra strîm- 
bătatea de pe cela ce maŭ călcat numai pacea 
cea veche... ci şi jurămîntul şi pacea ce legase 
atunci de curînd: — trimise înainte ca să apuce 
calea la Codrul Cozminului, să tae pădurea, 
să o întineze, ca să o poată porni să cază 
asupra oştii, dacă vor intra Leşii în pădure .. .» 

lar Ştefan cu boerii, curtenii, ostașii și țăranii 
săi se luă de sîrg pe urma Leşilor, şi-l ajunse 
tocmai cînd cu toții pătrunseră în lăuntru Codrului, 
în care Moldovenii le pregătise mormîntul. Era 
în ziua sfîntului marelui mucenic Dimitrie. După 
ce «năruiră copacii cei întinați şi le cuprinse 
colea ca cu o mreaje», — Moldovenii se arun- 
cară din toate părțile în lăuntru codrului și 
măcelul începu pe toată linia. Cu setea răsbu- 
nării celei drepte brațele alor noştri învirtiaii 
săcurile cu turbare şi gioagele lor improşcaii 
năpraznic în capetele sumeţe ale dușmanilor 
toropiți de această mînie a lui Dzeii ce acum 
venise asupră-le. Văzîndu-se săceraţi ca spicile 
şi zădărniciți la ori ce împotrivire, «perzînd 
puștile şi lăsind steagurile — pe care le-au 
adunat Ştefan vodă — cine încotro au putut, 
aşa s'ai risipit prin pădure» ca să scape de 
răsbunarea moldovenească. Dar moartea le eşia 
în față din tot locul, căci ai noştri erati pretu- 
tindene. Şi aşa peri mai toată armia și șleahta 
(nobilimea) Craiului Albert. Acesta cu călăreţii 
săi vru Dzei să apuce a ieşi din pădure, atunci 
cînd Moldovenii aŭ ajuns în codru și ast-fel să 
poată scăpa dela o peire sigură. Vestea nemai 
pomenitei înfrîngeri străbătu ca fulgerul în 
Polonia, de unde grija de-ași mintui Craiul 
făcu să se trimită grabnic în ajutor o oaste de ` 
călăreți din Mazovia. Ştefan trimise însă spre 
întimpinarea lor pe Vornicul Boldur, care i risipi 
la 29 Octombre într'o Duminecă la Leutești, 
lîngă Cernăuţi. Craiul cu multă nevoie stre- 
curîndu-se aŭ ajuns la Nistru pe care-l trecea 

acum îndărăt numai cu o mînă de ostași, sin- 
gura ce-i mai rămăsese din acea mare şi fru- 
moasă armie cu care venise să cucerească 
Moldova. 

«Aşa noroceşte Dumnezeu — scrie Vornicul 
Ureche, comentind rezultatul analog al unei alte 
lupte alui Ştefan, întîmplată cu 20 de ani mai 
nainte la Baia — pre cei mîndri şi falnici, pen- 
tru ca să arate lucrurile omenești cît sunt de 
fragede și neadevărate; că Dumnezeă nu în 
mulți ci în puțini arată puterea sa, ca nime fără 
cale răsboaie să facă, că Dumnezeu celor mîndri 
se pune în potrivă.» lar noi: aşa aŭ ştiut Ro- 
miînii să plătească totdeauna acelor cari s'aii 
ispitit nu numai cu gindul, ci cu fapta să cerce 
a supune şi cuceri ţara lor; şi așa vor plăti în 
vecii vecilor tuturor acelora, cari de-aici înainte 
se vor cerca a cuprinde pămint şi apă în moșia 
romînească : căci sîngele apă nu se face! 

«După aceia — scrie mai departe pomeni- 
tul cronicar — dat-ai Ştefan Vodă cuvînt la 
toată țara, oștenii să se strîngă la Hiîrlăă, la 
ziua sf. Neculai. Şi stringîndu-se în aceia zi cu 
toții . . . făcut-aii ospăț tuturor boerilor şi vi- 
tejilor săi şi cu daruri scumpe i-ai dăruit pe 
dînşii. Şi de acolo i-ai slobozit de-aii mers 
cine-şi pe acasă, învăţindu-i pe toţi, să dea 
laudă lui Dumnezeii pentru-că toate puterile 
sunt dela D-zeiă cel de sus.» lar tradiția po- 
vestește, că-n urma bătăliei din Codrul Cozmi- 
nului Ştefan înjugă la pluguri pe toţi Leșii că- 
zuți prinşi şi ară cu ei o mare cîmpie pe care 
sămînînd ghindă crescu mai apoi o pădure 
mare, pe care poporul a numit-o Dumbrava 
Roșie, căci fusese stropită cu sînge leşesc.... 


Voevodul Moldovean nu-şi încheiese însă cu 
totul socoteala cu Leşii prin zdrobirea şi nimi- 
cirea lor în Codrul Cozminului. Căci nu aşteptă 
decît sosirea verii anului următor (1498) pentru 
că în fruntea ostașilor şi glotaşilor săi să între 
din noŭ în Pocuția şi astfel prin foc şi sabie 
să înoiască şi întărească stăpînirea Moldovei 
peste această ţară. 

Acum Albert craiul ceru pace dela Ștefan, 
care se lăsă înduplecat şi i-o dădu: întradevăr 
în 1499 se încheie legătură de pace între Mol- 
dova şi Polonia, prin care Craiul se făgăduia : 

să uite toate amărăciunile şi pagubele suferite 
dela Ştefan; să nu îngăduie pe nici un duş- 
man al Domnului Moldovenesc în crăia sa; 
amîndoauă țările să se apere una pe alta la 
vreme de nevoie; să ajute pe Ştefan cînd Turcii 
se vor ridica împotrivă-i precum şi Ștefan va 
ajuta Creştinilor cînd aceştia se vor ridica în 
potriva Turcilor. Cît despre vechile cereri de 
jurăminte și supunere pe care Polonii le făceaii 
mere pe vremea lui Cazimir cătră Ştefan, de 
astădată cu nici un cuvînt nu se mai pome- 
neşte. Peste puţin legară şi ungurii pace cu 
Ștefan. 

Împovorat de mulţimea anilor ce se adunase 
asupra-i şi de osteneala luptelor mari şi grele 
pe care le purtase, Marele voevod putea gusta 
acum în toată tichna întreaga mulțumire a păcii 
vrednice, pe care Dumnezeii şi silințele lui o 
coborise asupra ţării ; iar neamurile de țăranii 
şi răzeși, cari i dăduse an de an miile și su- 
tele de voinici cu care ciştigară cele 30 și mai 
bine de bătălii puteai și el acum în sfîrşit să-și 
lucreze în toată voia și cu toată siguranța su- 
medeniile de ocini, cu care bunul lor Domn 
răsplătise în toate părțile țării vitejia şi credinţa lor. 

Era acum atita pace și bine în ţara Moldovei 
încît panegiristul zice: «veacul cel de aur se re- 
înoise ; plînsul și lacrămile erai numai pentru 
vrăşmaşi, căci în zilele lui Ştefan strimbătatea 
era înădușită şi legată, dreptatea săracului cel 
bogat nu o putea înneca, cel puternic nu o 
putea călca, cel de neam nu o putea ponegri; 
departe de curtea lui toată minciuna era, pisma 
ferecată, înşelăciunea izgonită, strîmbătatea de 
istov înpilată, dreptatea pe scaun împărăţia, și 
nu ea lui, ci el ei supus și silitor era...» — 
Şi-apoi încheie: «O vreme fericită ! O stăpînire 
luminată! o ţară norocită.» 

«lar pentru toate şi preste toate acestea, din 
cele patru-zeci de lăcașuri sfinte pe care Ștefan 
le zidise ca mulțumită lui Dumnezeu de cîte 
ori pe vrășmași a împilat — neîncetat şi în 
toate zilele mireasma rugilor ferbinți cătră Dzeŭ 
pentru mîntuitorii Moldovei se ridică. Cît nu 
numai de isbinzile lui pămîntul sună, dar și de 
slujbele ce se făcea în bisericile sale răsună.» 


Numai cît «Ştefan Vodă, căruia și odichna al- 
tuia îi părea cu pagubă» necum a lui, — simţin- 

du-şi sfîrşitul aproape și voind să lase urma- 
şilor sei Moldova întreagă: din munte pînă la 
Nistru, dela isvoarele acestora pînă la Dunăre 
şi Mare cu Pocuția şi cu cetatea de Baltă și 
Ciceul din Ardeal: în toamna anului 1503 pă- 

trunse cu oastea sa pentru cea din urmă oară 
în Pocuția, asigurîndu-şi ast-fel stăpînirea dep- 
lină în această ţară. 

Era cea din urmă întreprindere r&sboinică a 
Marelui Voevod ... 


Alecs. Lăpădatu. 


PERI USI IS Ls DS CAI E LL LA 


MĂNĂSTIREA PUTNEI. 


— Legendă din popor. — 


Odată Ştefan-cel-Mare a fost bătut într'o bă- 
tălie şi rătăcind prin ţară ajunse în pădurea 
Vițeul. Acolo dădu de un pustnic bătrîn, cu 
barbă aibă pînă la brîù, care avea chilia într'o 
stincă despicată în doauă părţi: într'o parte a 
despicăturii dormia, şi în cealaltă îşi făcea ru- 
găciunile. 

Ajungînd Ştefan la pusnic, sdrobit de-atita 
trudă îl rugă să-l primiască. 

— De eşti om pămîntean intră! — îi răs- 
punse pusnicul, — iar de eşţi ciuma pădurii, 
să te duci mai în fundul pădurii. 

— Sînt om pămîntean. 

— Dacă eşti om pămîntean, cine eşti, şi cum 
vii pe locurile aceste părăsite, şi tocmai la vreme 
de noapte? 

— Eu sînt Ştefan Vodă, îs bătut și rănit de 
păgîni şi am venit să-ți cer povaţă. 

— Aşa? Apoi intră. 

După-ce a intrat, pustnicul i-a făcut loc să 
şază pe o lăicioară de piatră. 

Stefan se aşază şi-i povesti pustnicului toate 
păţeniile. 

— Nu te întrista, — îl încurajă pustnicul, 
— Dumnezeii ţi-a ajuta. 

Și l-a rugat să ospăteze cu dinsul nişte mă- 
lai mărunţe! fiert cu apă curată şi nişte rădă- 
cini strinse de dînsul din pădure. Pe urmă s'a 
pus pe odihnă. 

Drept la miezul nopţii ia pustnicul pe Ştefan 
de mînă şi-i zice: 

— Urmează-mă | şi-aă eşit amîndoi din chilie. 

La o vreme pustnicul se opreşte, îl strînge 
pe Ştefan de mîna dreaptă și îl întreabă: 

— Vezi ceva? 


— Nu văd nimica, — răspunse Ștefan. 

Pustnicul îl strînse a doauă-oară. 

— Vezi céva? 

— Nu văd nimica. 

Atunci pustnicul îl strînse şi mai tare călcîn- 
du-i în aceiași vreme şi pe piciorul drept. 

— Văd! grăi Ştefan. 

— Ce vezi? 

— Nişte lumini. 

— Nu, dragul mei, acele nu-s lumini, aceia's 
îngeri şi locul acela e sfint. Pune-ţi în gînd 
că-i clădi acolo o mănăstire, şi ai să-i birui pe 


păgîni. 
— După bătaie, şi cu ajutorul lui Dumnezeii 
am să clăd:sc mănăstirea! — puse Ştefan fă- 


găduință și pe urmă amîndoi se întoarseră în 
chilie și să odihniră pînă dimineaţa. 

A doaua-zi Ştefan îşi strînse oastea rătăcită 
şi cu alţi oșteni cîți a mai găsit prin ţară, i-a 
bătut cumplit pe duşmani. 

Ca mulțămită lui Dumnezeii, Ştefan puse să 
se clădiască mănăstirea Putnei. 

n temelia mănăstirii de partea stîngă, Ştefan 
Vodă a poruncit să zidească o căldare mare 
cu galbini, aur mult și argint, şi a afurisit ca 
nimenea în lumea asta să nu se atingă de 
această comoară, decît însuşi Ştefan. 

El are să scoaţă banii ăştia, cînd va învie. 
Şi el are să învie înainte de învierea cea de 
obşte, călare pe calul săit şi cu sabia în mina 
dreaptă țiind-o drept în sus. 

Toţi banii şi celelalte odoară cari sunt zidite 
în temelia mănăstirei, are să le împărţiască ce- 
lor cari cred faptelor lui, în legea creştinească 
şi în naţia romînească. 


Culeasă de: S. TEODORESCU-KIRILEANU. 

ÎNCHINARE. 


Ce murmur se deslănțueşte din tus-patru 
colţurile țării romîneşti ? ... Ce glasuri cucernice 
se înalță asemenea tămiiei binecuvîntate 2... 
Pe cine serbătoresc astăzi orașele şi tîrgurile, 
satele și cătunele ascunse 'n verdeață?... 
Pentru cine răsbubue tăria ceriurilor şi clocotă 
văzduhul de chiote de veselie?... Pentru cine 
clopotele din bisericuța de pe creasta dealului 
și cele din bisericile din orașele luminate, își 
mişcă limbile lor de aramă?... Pentru cine 
rugăciunile eşite din mii și mii, milioane de 
suflete ?... A 

* * 


Glasul omenesc e neputincios să-i rostească 
numele... Un neam întreg îl cîntă în cîntecile 
sale : : 

«Ştefan, Ştefan, Domn cel Mare, 
Seamăn pe lume nu are!...> 


* k * 


Un neam întreg îşi serbătorește Eroul... 

Din creasta munților martori ai vitejiilor Lui 
şi din poalele văilor adumbrite de legiunile de 
stejari, din palatele strălucite ale crailor cu co- 
roană de oțel pe frunte şi din colibele afundate 
în văgăunile munţilor, din ținuturile mărginaşe 
şi cele ascunse în albastrimea orizonului, de 
pretutindeni aŭ alergat urmaşii Lui să-și întindă 
mînile de-asupra osemintelor sfinte, să prindă 
putere şi tărie preaslăvindu-l pe EI... 

Steagurile filfăie în rumeneala răsăritului de 
soare... şi-şi pleacă creştetele bătute de vinturi 
năpraznice înaintea mormintului Lui... Flăcăi 
cu privirea plină de încredere, bărbaţi cu cău- 
tătura oţelită, moşnegi cu ochii "*mbrobodiţi în 
lacrămi își descoper capetele, femeile resfiră 
flori pe mormînt ca mironosițele, copilași cu 
ochi senini ca mărgeanul îngînă rugăciuni, ca- 
tapiteasma bisericei înoată în sunetele de ser- 
bătoare, văzduhul e plin de laude, de prea- 
mărire pentru El... 


* k k 


Atunci cînd neamul are mai mare lipsă de 
îmbărbătare, cînd loviturile duşmanuluï nedrept 
se întețesc, cînd norii aducători de furtună 
roiesc din fundul orizonurilor şi amenință cu 
potopire bolta cerească — Domnul Dumnezeul 
neamurilor trimite neamului schingiuit mîngăiere 
şi îmbărbătare. 

Domnul Dumnezeul nostru El nu ne-a lăsat... 
În a-toate-ştiinţa Lui a văzut deslănțuirea duşma- 
nelor iezme şi cînd stam în gura fioroasă a 
prăpastiei, El ne-a trimes întruparea visurilor 
noastre drept păvază... I dă suflare dumne- 


zeiască, încît i simțim căutătura ochilor Lui și 
auzim cuvintele glăsuite de buzele Lui şi re- 
cunoaştem în El solia prevestitoare de învingeri, 
pe Ştefan, voevodul încununat cu frunze de 
stejar . . . 

Lăudați pe Domnul Dumnezeii:... 


k x k 


Ştefan Vodă n'a murit... el numai veghea... 
Ștefan Vodă a văzut din lăcaşul lui de hodină, 
din valea umbroasă a Putnei, toate cîte le-a 
suferit neamul lui... El a văzut pe urmaşii 
Lui și ochii Lui aŭ prins a lăcrăma lacrime de 
foc, de ce-ati ajuns neam-de-neamul Lui şi 
numele mîndru de Ştefan, la auzul căruia să- 
biile zîngăneaii întru apărarea moşiei... 

De cîte ori un noii Domn se suia pe scaunul 
înspinat al Romînilor, de atitea ori Ştefan Vodă 
se ruga pentru noi şi boabele cari aŭ curs din 
ochii Lui aŭ umplut o mare... 


k k k 


Unde sînt urmaşii Tăi?... Unde este arcul 
Tău să se încoarde o singură dată şi să răpună 
pe asupritorii sîngelui Tăii? l 

Cele trei-zeci și patru de biruinți în numele 
Crucei aŭ lăsat urme adinci în inimile noastre. 
Tu, care ridicai brațul şi-ţi urmaii țăranii cu 
săcurile şi secerile, boierii cu arcul şi sulița, 
cu lancea şi spada, cu paloşul încercat în vil- 
torile de singe, Tu, a cărui umbră şi acum mai 
rătăceşte pe la Baia, unde-ai spulberat sumeţia 
unui Crai, la Podul-Înalt, unde-ai pus pe fugă 
floarea semi-lunei, în codrii Cosminului, unde 
odihnește în somn de moarte trufia Poloniei, 
Tu ai venit în mijlocul odraslelor Tale și noi 
ne plecăm cu capetele şi Te ascultăm plini de 


zmerenie ... 
XX * 


Priveşte în jur de Tine, părintele nostru]... 
Vezi-Ţi fiii Tăi... caută în privirile Lor doru- 
rile şi trai. lor, privește mînile lor sprijinite 
de coarnele plugului și citește din brăzdâturile 
feţii lor chinurile îndurate... 


* k x 


Întrun singur loc ochii Tăi pot să se umple de 
lacrămi de veselie, întrun singur loc poţi să-Ţi 
întinzi mînile spre ceriuri şi să mulțămeşti 
Domnului de cele văzute... 

Aici pînza cu culorile neamului nostru — 
întruchiparea visurilor noastre a tuturora — fîlfăe 
netulburată de vinturi potrivnice, aici doina 
noastră răsună în dragă voe pe cîmpurile mă- 
noase, prin pădurile viergure, pe piscurile Ca- 

raimanului și Vîrfului cu Dor... și un Domn 
înțelept şi mare — un vrednic urmaş al vred- 
niciilor Tale — își poartă traiul citind ca într'o 
carte deschisă în ochii neamului toate dorurile 
și necazurile lui... 


Aici aerul e mai limpede, cerul mai aibastru, 
mirosul florilor mai îmbătător, vorba Romiînului 
mai dulce, neamul mai fericit... 


* k k 


Roteşte-ți ochil împrejur părintele nostru şi-ţi 
vezi fiii Tài... 


Vremurile aspre s-aii prăbuşit ca șacalii flă- 
mînzi în lăcașul copiilor Tăi... 

Alt colţ de ţară. și alte suspine!... Din 
cînd în cînd, în adîncimea nopţii spăimîntătoare 
se aud oftărl de moarte... şi vuet prelung de 
ziduri dărîmate, de ţeste sfărmate de pat de 
pușcă, de tipetele copiilor duşi în robie... 
Şi în mijlocul pătimaşei răscoale ţişneşte cu 
putere cîte-un glas, care cîntă psalmi de jale 
cuprins de credință nestrămutată față de nea- 
mul Tăi... Tu, Ştefane, fă, ca glasul să 
prindă tărie, şi asemenea unui puvoi aducător 
de bine să se reverse, să deştepte şi ochii îm- 
păienginiți şi gurile mute şi amorţitele braţe... 
Coapsele lor sînt mărturia rănilor căpătate şi 
mînile lor a lanțurilor purtate!... Fă un semn, 
şi ziua Invierii a sosit!... 


Mănăstirea Putna,astăzi. 


Aţinţesţe-ţi ochii “spre mîndra”ţară...''talisma- 
nul Tăi scump, podoaba veacului Tăii de aur, 
lăcaşul mănăstirilor Tale. Ca jidovii hrăpitori 
la pvarta templului din Ierusalim, — cu bu- 
zele sîmbriașe minciunii — s'a adunat nea- 
murile din patru colţurile lumii şi pun în joc 
scumpeturile Tale, ca pe hainele sdrenţuite ale 
lui Christos... 


Mănăstirile ridicate din prinosul Tăii de laudă 
sunt pe calea pierzării... Dinaintea pristolului 
prea sfint se aude gingăvit de vorbă neînţe- 
leasă neamului Tău şi ceartă şi sfadă urită s'a 
sălăşiuit în aleşii urmaşi ai Tăi. 


k k k 


Nori negri şi amenințători se deslănțuesc 
într'o mîndră țară. Neamul Tăi, geme şi se 
sbuciumă ca un paltin dus de vîrtejul vinturi- 
lor. E prigonită doina Romînuluï! vorbele ini- 
mei cuprinse de pojar. Pandurii duşmanuluï i 
ațin calea şi cu ochii greţoşi îşi bat joc de 
ființa neamului Tău. 

Tinerele vlăstare n-aii dreptul să-și aplece 
genunchii plini de sfială înaintea sfint mormîn- 
tului Tăi şi să murmure din adînca lor jae o 
rugăciune de preamărire ie, o îmbărbătare la 
lupta dreptă, ce o poartă. Faptele Tale e silită 
tinerimea să Ţi-le citească în sihăstria odăilor, 
numele Tăii să ţi-l rostească în fundul inimei. 

Dar precum este un făcător al lumii, precuml 

este o lumină a soarelui, precum este o amin- 
tire ca a Ta, toți schingiuiţii aceștia jură să-şi 
țină neamul şi limba, portul şi datinile, şi dacă 
mormîntul Tău adevărat le lipseşte de dinaintea 
ochilor trupești, moaştele Tale scumpe i sunt 
întreg pămîntul strămoşesc, îmbărbătarea Ta la 
luptă o vinează din aferul care-l respiră plă- 
minil lor, şi cu buzele lor prăjite de arşiţa sbu- 
ciumului îți ridică laude și strigă: Mărire Ţie! 
Viteazului Vitejilor ! 
k k k 


În tine stă mîntuirea noastră! ... 

Zilele de serbătoare de astăzi Te aduc în 
mijlocul cald al privirilor noastre ... Întregul 
neam cade ’n genunți înaintea moaştelor tale, 
împreună mînile spre rugăciune fierbinte, din 
inimă curată... şi iată, deasupra razei tale 
apare sabia Ta strămoşască — de un lat de 
palmă — şi creşte, tot crește și străluce mîndru 

în ochii tuturora ... Asta-i semnu, că păha- 
rul suferințelor sa umplut... că vine ziua 
de apoi a judecății drepte, a răsplătirii după 
cinste şi adevăr... 


Şi razele soarelui cad pe boltitura înegrită a 
lăcașului dumnezeiesc şi-l daŭ lumina şi se- 
ninul ceriului... Icoanele sfinţilor nostri schin- 
juiți să împodobesc cu o aureolă sfintă. Feţele 
îngenunchiaţilor se însenină, ochii lor oglin- 
dează credința în izbîndă, buzele lor încep să 
murmure, să rostească, să cînte tot mai tare, 
tot mai tare un imn de preamărire, de credință 
în Tine, părintele sfinţilor nostri, şi pînă cind 
moare în întunerecul păcatului ultimul sbucium 
al lanțurilor sclăviei, neamul întreg se ridică 
în picioare, în mînă cu stilpări de serbătoare, 
în suflet cu evlavie de mucenici, şi-Ţi strigă 
din adincul inimii: Ștefan, Ştefan, fii bine- 
cuvîntat ! Horia Petra-Petrescu. 


Întemeierea Mănăstirii Voroneţ de Ştefan-cel-Mare. 

FOI RĂZLEŢE. 


N. lorga, Istoria lui Ştetfan-cel-Mare povestită neamului romînesc şi tipărită pe chieltuiala Ministeriului 
de Instrucție publică. Bucureşti. Minerva, Institut de arte grafice și editură, 1904, 1 volum de 372 pp. Preţul.75 
bani (ediţia de lux, adnotată — 2 lel 50 bani.) 

. Amintirea sa a luminat totdeauna în marea biserică a creștinătății neamului. Uneori mai tare, alteori 
ma! Slab, dar nici un vînt năpraznic n'a putut-o stinge. Şi astăzi ea se înalță puternică, în marea flacără de mîn- 
drie şi recunoștință ce porneşte din toate inimile noastre la pomenirea celor patru sute de ani de la moartea 
puternicului Împărat senin al Rominimii. O scînteie din această flacără e cartea de faţă». 

Ast-fel își încheie cuvîntul întroductiv al cărţii cel mai luminat și vrednic tilcuitor al domniei lui Ştefan- 
cel-Mare. Nici unul dintre cei cari aŭ căutat a preamări în cuvinte memoria sfîntă a Voevodului nebiruit, acum 
la împlinirea alor patru sute de veri, dela moartea lui, nu a prăznuit, cu mai dreaptă dragoste de neam şi adevăr 
pomenirea vremurilor, cari trezesc mîndria trecutului în urmaşi şi le oțelesc puterile pentru munca grea din viitor 
— cînd va să fie «războiul cel Mare.» — Meritul cărții Dlui lorga însă nu se mărginește numai în apoteozarea 
vrednică a Domnului Moldovan, ci, lucru neobicinuit la cărţile apărute cu asemene ocasii, întruneşte în sine va- 
loarea unei monografii istorice lucrată cu aparatul critic de care dispune dsa, așa încit în forma în care se pre- 
sintă e prima istorie complectă a Domniei lui Ștefan-cel-Mare. Încercările mai mult literare de ma! nainte, nu se 
pot asemăna cu ea, Pe lingă istoria completă a domniei lui Ştefan, ea cuprinde multe date interesante, cum 
sînt cele din cartea i, unde se spun lucruri frumoase şi noi despre: !. Țara Rominilor, Țara — Rominească; Il 
Moldova, pînă la Ştefan cel Mare şi HI. Domnia lui Alexandru cel bun. Cetitorul mai găsește în această carte 


istoria Moldovei înainte şi după domnia Străbunului înțelept, 


povestită pe scurt şi lămurit. — Admirațiune şi 


cinste se cuvine învățatului care ne călăuzeşte cu lumina minţii lui pe cărările trecutului glorios, din care mai ales 
cei obidiți pot să se întărească. Reproducem, drept specimen : T. 


Lupta dela Podul-Inalt. 


. Duşmanii veniaii dela Birlad, trecuseră 
de Vaslui şi acum ei apucait spre laşi, unde 
erai Curți domneşti din timpuri mai noauă. In 
locul unde pîrăul Racovăţului se varsă in Birlad 
făcînd o mlaștină între poduri, trecerea era de- 
osebit de primejdioasă. Un pod de lemn lega 
cele doauă ripi, pod bun pentru drumeţii obici- 
nuiți, chiar şi pentru carăle de marfă ale Lio- 
venilor, dar cu totul nepotrivit pentru a ţinea 
greutatea cămilelor, a tunurilor, a miilor de cai, 
a zecilor de mii de oameni, buclucul, veş- 
nic îngrămădit, al Turcimii. Din desişuri guri de 
tun, ca nişte ochi de mort, pîndeaii podul de- 
asupra prăpastie: umede. La marginea codrului 
aşteptau Săcuii cu săbiile. lar în fund .ardeati 
în noaptea de lanuar, a treia zi după sf. loan, 
9 spre 10 ale lunii, focurile la cari se încălziaui 
țăranii în cojoace, cu arcele pe umăr şi ghioa- 
gele răzimate de fagi şi stejari. Ştafetele spusese 
că Turcii se apropie că, sunt la cel din urmă 
popas şi vor veni odată cu ziua. 


Se ridică atunci o dimineaţă, care nu sămăna 
cu dimineaţa roşie a 'nfrîngerii Polonilor. Acum 
era o dimineață oarbă, cu neguri groase lăsate 
pe lumina ei. In chiote de îndemnare şi îndrep- 
tare, venia învălmășala de călăreți a beglerbe- 
gului prin glia cleioasă, tăiată de mărăcini şi de 
laţurile buruienilor uscate. Cei ce apucară a 
răzbate se suiră pe scîndurile podului, grăbiţi 
spre moartca ce pândea în ceaţă. 

Tunarii ţintiră după sgomot, din amîndoauă 


laturile drumului mare, şi podul s2 prăbuși în 
răgnete de spaimă și durere pe care le înăbuși 
îndată chiotul ce cutremură pădurea. Ca o ploaie 
deasă şi iute, ropotiră îndată săgețile : erai așa 
de mulți dușmani, așa de învălmăşiți în strîm- 
toarea peirii, — Termopile ale neamului nostru 
— încît arcaşii nu puteai greși. Ele veniai din 
toate părțile, mînate de un virtej de ură. Fuga 
era cu neputinţă : gloatele nebune se împingeaii 
tot înainte, și cei din urmă, grăbiţi să _resufle 
în larg, nu ştiaii ce opreşte! pe cei dintii. 
Groaza dădu aripi acestora. Un iuruş puter- 
nic, şi poate pădurea blăstămată îşi va perde 
farmecul ucigaș! Strivind trupuri cari făcuseră 
a doua oară un «pod înalt» de-asupra ripei, Spahii 
în haine bogate, pe cai arăpești, se aruncară 
asupra isvorului săgeților. Secuii fură călcați în 
picioare, şi se împrăştiară lăsînd multe trupuri 
în urmă. Ei erai străini și fuga nu le desco- 
perea căminurile. Ţăranii ştiaii însă ce-i aşteaptă 
pe dînşii și pe toți ai lor, din neam în neam 
dacă vor cuteza şi se vor clinti dintre copacii aceș- 
tia ai codrului, dacă o spărtură se va face în 
zidul lor de pepturi goale. Topoarele, securile, 
ciomegele, ghioagele bătură turbat asupra hai- 
tei lupilor ; coasele începură a tăia holda cruntă 
a picioarelor cailor turceşti. Cu cît ţinea mai 
mult frămîntarea, cu atita amestecul se făcea 
mai straşnic în desişul zăpăcit al duşmanilor. 
Ei nu mai ştiaii nici pe cine aŭ în faţă, nici 
pentru ce se luptă. Sultanul nu era în mijlocul 
lor ca să strîngă pe toți în jurul lui şi să-i în- 
drepte, pe cind dincolo Domnul căi uzia toate 
mișcările. Ziua nu se limpezise încă pe deplin, 

cînd toată puterea vrășmașă, pedestrime, călări, 
salahori, tunuri, lăsă lunca sîngeroasă şi fugi, 
cete-cete, în toate părțile. 

Și în ziua aceia de Marţi, a desăvirşitei bi- 
ruințe — cea mai mare din viața lui Ştefan, 
şi asupra celui mai puternic duşman —, și 
Miercuri şi Joi, pilcuri de vînători se ţinură în 
urma dușmanilor. Mlaştinile-i înghițiaă, pădu- 
rile-i prindeaii în braţ.le lor negre, dindu-i în 
puterea Romînilor, ghiaţa rîurilor se sfărma pră- 
bușşindu-i în adîncimi. Secerişul de iarnă al 
trupurilor urma ziua şi noaptea. 

Unii dintre învinşi avură mai mult noroc în 
nenorocirea lor, şi nimeriră la vadul cel mai 
apropiat, al Obluciţei, care ducea la Isaccea, pe 
pămîntul turcesc al Dobrogei. Alții crezură că 
se asigură mai bine, năpustindu-se peste Siret 
înapoi în țara lui Laiotă. Dar acest Domn slab 
era necredința în chip de om. El ştia, că în 
tabăra lui Ştefan se află Basarab cel tînăr care 
cercase în toamna trecută să-i smulgă domnia; 
el vedea că Turcii nu pot repune pe puterni- 
cul Domn Moldovean, el se aștepta ca Ungurii 
din Ardeal, cari primiseră cu cea mai mare bu- 
curie vestea isbîndei lui Ştefan, ca însu-şi Craiul 
Matiaș, care răspîndi îndată în lumea întreagă 
vestea isprăvii strălucite pe care o făcuse Voe- 
vodul săd moldovenesc, să se amestece îndată 
în afacerile răsăritene. Astfel, ca să se imbu- 
neze cu creştinii di'mprejurul săii, el lovi cîteva 
frînturi de oaste turcească ce-i rătăciaii prin 
țară, privită de Turci ca a lor, şi trimise unui 
prieten ungur un steag ca dovadă a vitejiei 
sale. E drept că şi în lupta dela Podul-Înalt 
el pare să fi cruțat pe Romini, cruţindu-se și 
pe dinsul, adecă nemestecîndu-se mai de loc 
în crincena învălhmăşală. 

Din partea lui, Ştefan rămase în locul unde 
învinsese. El puse să i-se aducă înainte prinşii 
foarte mulți la număr, care scăpase de moartea 
în luptă, numai ca să găsească pe urmă una 
mai puțin cinstită și mult mai dureroasă. Mulţi 
eraii fii de oameni vestiți şi bogaţi, aşa încît 
boerii lui Ștefan vorbiaii de răscumpărarea lor. 
Dar Domnul nu voi săaudă de tîrguială pentru 
a da drumul acelora, cari i călcase ţara în 
picioare şi întinseseră o mînă îndrăsneaţă cătră 
cununa sa. «Dacă aveţi atiția bani şi putere, 
ce-ați căutat aice la mine» strigă el nenorociţilor 
cari fură înfipţi în ţepile ce împodobiră sălba- 
tic mlaştina cruntă. Singur fiul lui Isac-beg, din 
marele neam al lui Evrenos-beg, ce se luptase 
cu Mircea Domnul muntean, fu cruțat de această 
cumplită moarte. 

Se făcu apoi postul de pîine şi apă care se 
juruise lui Dumnezeii în clipele cele grele ale 
aşteptării. Apoi ţăranii se împrăştiară pe la sa- 
tele unde în curind mîinile lor de viteji erai să 
treziască sămiînăturile noauă. lar «Ștefan Voevod 
cu mila lui Dumnezeii» — şi a nici unui om 
de pe pămînt! «Domn al țării Moldovei» stînd 
în scaunul săii din Suceava, pe care nu-l pu- 
tură răsturna dușmanii, scria la 25 lanuar, în- 
tregei creştinătăţi cele ce se întimplase, cu aju- 
torul celui ce sprijine dreptatea, în lunca Bir- 
ladului. «Cind am văzut noiaşa oaste mare», 
— spune el tuturor acelor oameni vestiți cari 
nu preaauziseră de dinsul pînă atunci, — «ne- 
am ridicat vitejește cu trupul nostru şi armele 
noastre, şi le-am stătut împotrivă şi, cu ajuto- 
riul lui Dumnezeii cel atotputernic, am învins 
straşnic pe acei duşmani ai noștri şi ai Creş- 
tinătăţii întregi, și i-am sfărmat, şi i-am călcat 
în picioare» .. 


CAA TTSS N 


FII GATA. 


Copile iubeşte-ți cu sete 
Pămînt ul străbunilor tăi; 
Fil gata, cînd glasul de trîmbiţi 
Pluti-va prin munţi şi prin văi. 


Priveşte, semfăşură în zare 
Virtejuri de munţi uriaşi, 

Nu-s noril mînați de furtună 
Sunt cete de mîndri plăeşi ; 


Aleargă cîntînd spre Suceava 
Că Ştefan îi chiamă şi azi, 
Din aprige hoarde Tatare 
Să ’nalță la Nistru zagaz. 


Ascultă, pădurea-şi răstoarnă 
Stejarii, şi urlă tuvoi 

Nu-i dinsul, e tunet de bucium, 
Semnal, înţeles de eroi; 


Pe drumuri umbroase trec pilcuri 
Voinicii cu chip viforos, 

Că Turcii întrat-aă şi-l jale 

Și flăcări în țara de jos... 


Prin larma pîraelor noastre, 
Să tingue dușmani îfăloși; 
In florile roşii din luncă 

E singe vărsat de strămoşi . 


Fu gata, cînd glasul de trimbiţi 
Pluti-va prin munţi şi pe văi, 
Copile iubeşte-ţi cu sete, 
Pămîntul străbunilor tăi, 


G. TUTOVEANU. 

CRONICĂ ŞI NOTIŢE. 


Coperta atit de frumoasă a acestui număr e lucrată 
de -pictorul nostru mult apreciat, di Octavian Smigelschi. 
Credem, că noi cei adunaţi în prejurul acestei reviste, 
atit cei cu penelul cît şi cei cu condeiul, am interpre- 
tat sentimentele obșteşti de venerațiune ale neamului 
nostru, închinînd acest număr luminatului şi viteazului 
Domn al Moldovel. Nădăjduim că cetitorii noștri îl vor 
„primi cu aceiaşi dragoste, cu care noi i-am dat fiinţă. 

Abonențţii noștri, cari şi-ait achitat abonamentul pe 
întreg anul curent, primesc și o cartă postală ilustrată, 
representind chipul lut Ştefan-cel-Mare, lucrat de pie- 
torul Costin P. şi esecutat artistic în mai multe culori. 

Ilustraţiile acestui număr sînt toate privitoare la Ște- 
fan-cel-Mare: Ștefan-cel-Mare după evangelia dela Vo- 
roneț, luată din «die Ostereichisches Monarchie in 
Wort und Bild,» Viena 1899 p. 29., care se crede că e 
singurul chip adevărat alui Ştefan-cel-Mare. 2. Mânăs- 
tirea Putna, după o zugrăvială din veacul al XVIII-lea 
şi mănăstirea Putna de astăzi luate tot din op. citat. 

3. Piatra de pe mormîntul lui Ștefan-cel-Mare, luată 
din cartea dlui N. Iorga, «istoria lui Ştefan-cel-Mare». 
1904. p. 168. 

* 


+ Prof. lonescu-Gion a încetat din viaţă 
Marţi la 12 lulie noii în Bucureşti. Lumea di- 
dactică şi ştiinţa romînească a pierdut într'insul 
un muncitor harnic. Inmormîntarea se va face 
Joi. — Gion s'a născut la 14 Octombrie 1857, 
în Piteşti. Studiile secundare şi le-a făcut la 
liceele Lazăr şi Sf. Sava din București, apoi 
şi-a continuat studiile universitare în Franţa şi 
Belgia, de unde a luat diploma de doctor în 
litere şi filosofie. 

Ca ziarist, Gion a colaborat la nenumărate 
ziare şi reviste, între altele la «Telegraful Romîn» 
şi «Binele public.» Foiletoanele sale literare și 
teatrale din «Românul», la care a colaborat dela 
1883 pînă la 1891, aŭ făcut mult sgomot. A 
mai scris la «l Indépendance Roumaine» şi la 
«Revista Nouă» a lui Hasdeii etc. 

În corpul didactic secundar, Gion era consi- 
derat ca unul din cei mai distinși şi valoroşi 
profesori. A fost: profesor de istorie la şcoala 
normală de institutori, profesor de limba fran- 
ceză la «Matei Basarab», secretar general al 
ministerului instrucției, şi inspector general al 
învățămîntului secundar. De ciți-va ani, Acade- 
mia Romînă îl alesese membru corespondent. 

lonescu-Gion lasă un mare număr de scrieri 
istorice și literare, din cari cităm: 

«Ludovic XIV şi Constantin Brîncoveanii>, 
«Elementul pitoresc în cronicele romîne», «En- 
tuziazmul în trecuta generaţiune», «Studiul is- 
toriei naţionale în şcoalele noastre», «Geografia 
n cronicarii romini», «Astra» (roman), «Nuvele» 


«Călătoria lui Carol XII prin Romiînia», «Duş- 
mānia lui Mihai Viteazul», «Bucureşti în tim- 
pul revoluţiei franceze», «Rominia în secolul 
XVII», «Schiță geografică», «Cum vorbim», 
«Raport asupra esposiției geografice interna- 
tionale dela Berna», «Din istoria fanarioților în 
Romînia», «Museul pedagogic romîn», «Dofto- 
ricosul meşteșug în trecutul țărilor romine», 
«Ciuma și holera după zaveră», «Poetica romînă», 
«Mihail Kogăiniceanii şi răpirea Basarabiei», 
«Incercare asupra istoriei științelor în țările 
-romiîne»>, «Din istoria şi comerțul Braşovului în 
secolul XVI», «Generalul Florescu», «Portrete 
istorice», «Liceul Țepeluş- Vodă» (piesă), «Isto- 

ria Bucureştilor», «Şezătoarea Ștefan-Vodă» etc. 

x 


DI I. Kalinder a propus, şi Academia a votat crea- 
rea unui Muzeii, în care să se adune tot ce se va mai 
găsi de pe vremea legendarului eroii. Muzeul va purta 
numele: «Muzeul Ştefan-cel-Mare». 

Tot di 1. Kalinderu într'o circulară aminteşte agen- 
ților de pe domeniile Coroanei ca în ziua de 3 și 4 
lulie să serbeze cu căldură și pietate memoria Sfîntulu 
Ștefan, ţinînd cuvîntări în graiul poporului despre ispră- 
vile şi cucernicia Voevodului, cari sint inspirătoare de 
alte fapte mâreţe, de gînduri înalte, dătătoare de viaţă 
pentru un popor. DI I. Kalinderu a luat măsuri de a 
se trimite tuturor școalelor si agenţilor domeniilor por- 
tretul Marelui Voevod. 

$ 


Paul Krüger. «The great Boer» cum îi ziceaŭ 
englejii, Ohm Krüger, cum îl numiaŭ burii săi, 
Paul Krüger fostul preşedinte al Transvaalului 
şi-a încheiat viaţa plină de momente sgudui- 
toare. Departe de ţara sa pentru care a mun- 
cit şi luptat viaţa întreagă, şi-a închis ochii pe 
veci, în noaptea de 14 lulie n. în orăşelul Cla- 
rens lingă Geneva, unde se retrăsese încă din 
Mai, ca să-și vază de sănătatea sdri.ncinată. 
Tragicul sfirşit al răsboiului țpentru neatîrnare 
ce cu atita vitejie la dus mica republică a 
Transvaalului e încă destul de recent. Cu moartea 
eroicului preşedinte s'a sfîrşit acum și ultimul 
act ... Născut la 1825, din părinţi săraci, anii 
copilăriei şi i-a petrecut pe câmpiile întinse ca 
păstor de vite. În luptele pentru neatirnarea ţării 
sale de sub jugul englez, Krüger a luat parte 
activă. La 1883 devenind Transvaalul indepen- 
dent, fu proclamat de preşedinte al republicei. . 
E! a fost primul şi unicul preşedinte al aces- 
tei republice de scurtă durată. Englejii cari nu 
se puteaii împăca cu ideia unei republice in- 
dependente în nemijlocita apropiere al colonii- 
lor lor africane, în repeţite rînduri aŭ pus la 

cale răscoale. Aşa la 1896 bande înarmate aŭ 
călcat sub conducerea lui Jameson în Transvaal, 
dar Krüger ajutat de burii săi iubitori de liber- 
tate li-a nimicit. La 1899 isbucni răsboiul între 
colosul englez şi o mînă de țărani pacinici. 
Tunurile moderne, sau dovedit însă mai tari 
decît vitejia unor mici cete neorganisate pentru 
răsboi, și după doi ani de lupte crâncene, re- 
publica Transvaalului încetă de-a mai ezista. 
Krüger luă lumea în cap. Rînd pe rînd bătu la 
uşile marilor puteri rugîndu-le să întrevină pentru 
nefericita sa ţară ajunsă în robie. Înzădar. Soartea 
țării sale era pecetluită. Măhnit în adîncul inimii, 
sdrobit de suferinți se retrase în ospitala Şvi- 
țeră, unde şi-a închieat. tragica viaţă. O singură 
dorință mai avea: să fie așezat spre odichnă 
în pămîntul țării sale, lîngă soţia sa, alăturea 
de fii sei morţi pentru ţară. Dorinţa i-se va îm- 
plini: guvernul englez nu i-a refuzat această 


ultimă mîngăiere ... Krüger îşi va revedea țara 
scumpă, dar nu cum o visase ... 
* 


Clopotul dela mănăstirea Putnz, ce este făcut de 
Ştefan cel Mare, se chiamă Buga. Acest clopot s'a stri- 
cat şi s'a prefăcut de doauă ori, la 1763 de mitropoli- 
tul lacob Putneanu și la 1818 de egumenul Filaret. Că- 
lugăril cred că el sună: «Auzi Doamne glasul lor.» (Din 
«Viața şi faptele lul Ştefan Vodă-cel-Mare» de Dimitrie 
Bolintineanu, Ed. II. Bucureşti 1870.) 

sk 


Cehov. O figură măreaţă a literaturii ruseşti 
s'a stins. Alăturea de crucile marilor măestrii 
ai condeiului: Pușkin, Turgenjev, Dostojevsky 
se ridică o altă cruce, amintind trecătorilor că 
supt ea zace un scriitor slăvit: Anton Cehov. 
Moartea are seceriș bogat în împărăţia pravo- 
slavnicului ţar. În scurt răstimp Rusia a pier- 
dut doi oameni mari şiluminaţi: pictorul Vereș- 
ciagin, mort cu prilejul catastrofei vaporului 
«Petropaviovsc>, şi nuvelistul A. Cehov, care de 
asemenea se pregătia se meargă pe cimpul de 
răsboi. Moartea însă îl ajunse pe cale, în Ba- 
denweiler, la 15 Iulie n. 

Cehov, născut la 1860 în Taganrov, se pre- 
gătise pentru cariera medicală. Avea deja dip- 
loma de doctor în medicină, cînd s'a dedicat 
cu desăvirşire literaturii. A scris mai ales nu- 
vele şi schițe, în cari e aproape ncîntrecut. In- 
suşirea genială alui Cehov e obiectivitatea în 
zugrăvirea tipurilor sale ; nu autorul ne vorbește, 
ci oamenii pe cari i înfățişază. În nuvelele sale 
ne presintă mai ales tipurile caracteristice ale 
Ruşilor, pe țăranul de rind, nobilul, poliţaiul, 
criminalul, fanaticul. Din toate scrierile sale 
transpiră durerea adincă ce-o simte văzind 
poporul rus așa înapoiat în cultură. «Împă- 
răția Rusiei s'a întemeiat la 862, dar Rusja 


liberă, Rusia cultă încă nici nu s'a început» - 


zice întrun loc. Ca să-şi cunoască poporul a 

făcut neîntrerupt călătorii, a cutrierat Rusia dela 
un capăt la celalalt. Între numeroasele sale 
scrieri, cari aă fost traduse în toate limbile 
europene, locul întîi îl ocupă nuvelele: «Po- 
vestiri, În amug, Oameni negrii ş. a. A scris şi 
cîte-va drame, cari însă nu staii pe nivelul po- 
vestirilor. 

n numărul viitor al revistei noastre vom da 
în traducere romînească una dintre aceste po- 
vestiri. 

* 

«Masa studenţilor romîni din Braşov» 
urmează să împliniască tot mai mult misia, ce 
i-ai destinat-o fondatorii ei. Din a IV-a Dare 
de samă pe anul de gestie 1903—1904, ce 
ni-a venit la redacţie scoatem următoarele date: 
Numărul elevilor împărtășiți cu prînz gratuit a 
fost de 31. — Venitele fondului general aii fost 
de cor. 5605:86, erogaţiunile de cor. 33152 95. 
Resultă deci un prisos curat de 228993 cor. 
care s'a adăugat la capital. Toate fondurile la 
olaltă represintă 27869 cor. 72 bani, faţă de 
20863 cor. 85 bani în anul trecut. — Darea de 
samă publică şi un apel cătră toţi romînii de 
bine să contribue cu mult cu puţin la mărirea 
fondurilor. Scopul frumos ce-l urmăreşie masa 
ştudenţilor merită sprijinul tuturor. /erțfiți din 
prisosul vostru o fărimă pe sama celor ce n'ai. 

* 

Di dr. Sexti! Puşcariu, a făcut în ziua de 21 lunie a. 
c. examenul de docent la Universitatea din Viena. În 
9 a lunii curente și-a ținut lecţia de deschidere, făcînd 
o privire generală asupra literaturei romine. 'La toanină 
își va începe cursurile regulate din Istoria limbei romine 
Despre tesa de docent, pe care o am anunțat, vom 
vorbi în numărul viitor, publicindo dare de samă mai 
amănunţită. 

Felicitările noastre, iubitului nostru colaborator. 


* 

George Sand. În grădina Luxemburgului din 
Paris, la 1 Iulie noi s'a desvălit bustul celei 
maï geniale femei a veacului trecut. Intreaga 
Francie a sărbătorit cu mult entusiasm, prin 
acest act, centenarul nașterii unei podoabe a 
literaturii franceze, care a strălucit aproape o 
jumătate de veac. Această femeie, adorată şi 
admirată şi de contimporani, şi-a început ca- 
riera literară tirziii, în puterea vîrstei femeiești, 
aproape la 30 ani, după ce fusese măritată din 
dragoste şi întemeiase familie, dînd naştere la 
doi copii, pe cari i-a iubit şi li-a dat o educație 
aleasă, pe lingă toată viaţa ei aventurioasă de 
mai tîrziu. 

George Sand — sai după numele familiar 
Aurora Duvin — după ce îşi părăsi bărbatul, pe 
Marchisul Dudevant, care o înşelase și-i chel- 
tuise şi averea, a plecat la Paris să-și : cîştige 
pînea de toate zilele. La început picta evantaie 
și o ducea de pe o zi la alta împreună cu cei 

doi copii. Deodată începu să scrie. Primul 
roman «Rose et Blanche» l-a scris împreună 
cu Jules Sandeau — dela care şi-a luat și 
pseudonimul, — mai în urmă scrise singură 
«Indiana» şi «Valentine». După acest din urmă 
roman deveni celebră și bogată. Intră în cercul 
celor dela «Revue des deux Mondes», care se 
bucura de mare vază. Aceasta s'a întimplat pe 
la anii 30, cînd în Francia aerul literar era 
înseninat de frumoasa şcoală romantică, a cărui 
rege era Victor Hugo. 

Toată ceata «revoluționarilor melancolici», oa- 
meni cu adevărat mari: Victor Hugo, Theophil 
Gautier, Lamartine, Heine, Balzac, Dumas-tatăl, 
apoi Musset, Chopin, Liszt şi alţii, aŭ fost fier- 
mecați de «ochii mari şi negri-catifelaţi» ai femeii 
înzestrate cu o inteligență scăpărătoare şi cu 
un temperament demonic. Toţi aceşti preoți ai 
artei aŭ fost şi amanţii ei. Unii dintre ei, cum 
a fost bietul Musset şi melancolicul Chopin, aŭ 
plătit cu viața dragostea lor cu această femeie ul- 
tra senzuală. Mulţi i-ai şi adus reproșuri aspre 
pentru purtarea ei crudă şi infidelă. Pentru 
George Sand însă dragostea era mai presus de 
toate și anume dragostea care nu cunoaște 
hotare, regule convenţionale şi timp. Chiar şi 
primele romane sînt un fel de apoteozare a 
dragostei atotputernice, aşa după cum ne-a dat-o 
natura. Într'o scrisoare de mai mai tirziă scrie: 
«Nu crede nici mazurcelor lui Chopin, nici 
jăluirii lui Musset, nici acelor multe articole 
rele cari se scriii despre mine în timpul din 
urmă! Cetește «Elle et Lui» şi «Lucrezia Flo- 
riani». Eŭ am dreptate: iubirea nu e pace, ci 
o luptă pe moarte și viață, și acela are dreptate 
care prin ori-ce mijloace învinge. lubirea e Dzeii 
— ei totul e permis. Aceasta am predicat-o în 
romanele mele şi aceasta am practicat-o și în 
viaţă.» Ast-fel îşi justifică cariera literară şi amo- 
roasă femeia care se laudă că n'a fost bărbat 
pe lume care s'o fi putut învinge. 

George Sand era o natură lirică care adora 
mai presus de toate natura. Din această iubire 
a naturii s'a desvoltat şi ceialaltă iubire, căreia 
se închină aproape toată viața ei. La dînsa 
iubirea şi literatura sînt cu totul identice, fiind-că 
de multe ori iubirea devine literatură şi invers. 


În partea a doua a carierei el literare a scris 
mai mult romane tendenţioase în care discuta 
principiile democratice, socialiste şi comuniste, 
cari pe-atunci aveai farmecul noutăţii. Ca va- 
loare literară aceste din urmă sint inferioare, 
dar totuşi destul de interesante prin problemele 
de cari se ocupă. 

Viaţa acestei femei curioase, care se purta 
bărbăteşte, fuma — lucruri neobicinuite pe vremea 
ei — presintă momente cu adevărat frumoase, 
carijtocmai în frumuseţea lor nu se pot tot- 
de-auna şi;ori, unde, povesti. 

Muzeul Aman. Casa regretatului pictor din 
Bucureşti, Teodor Aman, întemeietorul artei 
nationale romîneşti, a fost cumpărată de minis- 
terul Cultelor şi instrucţiunii publice şi va puria 
pe viitor numele Muzeu! Aman. În corpul | al 
clădiri! se vor aşeza lucrările artistului păstrate 
cu atita sfințenie de soția sa, precum şi cele 
aflătoare în poses unea Ministeriului Instruc- 
țiunii şi a altor persoane cari ar voi să le ce- 
deze. 

Aici se vor mai păstra utensilele cu cari să 
servea Aman la pictură, sculptură şi la repro- 
ducerea gravurilor, representînd lucrări de ale 
sale, instrumentele de musică cu cari cînta în 
oarele de recreaţie, desemnuri de mare valoare 
în original, etc. 

În corpul al Il-lea al clădirii se va face o 
secțiune pentru elevele :școalei de Bele-Arte din 
Bucureşti, cari actualminte aŭ o sală în Ateneii. 

Inaugurarea Muzeului-Aman se va face cu 
mare pompă la toamnă; va azista la inaugurare 
şi M. S. Regele, care s'a interesat totdeauna 
de lucrările lui Aman. 

Conservator al muzeului a fost numit poetul 
nostru St. O. Josif. 

x k * 

Goethe şi Italia. Geniul nu cunoaște hotare politice. 
El nu se adresează numai unei mulțimi mărginite ci 
omenirii întregi ... luminează ca soarele universului 
nemărginit. Nu analizează chestiuni vremelnice, ci ches- 
tiun] eterne, ce aŭ frămintat și vor frămînta de-apururi 
minţile ginditoare. ... Şi chiar de aceea geniile nici nu 
aŭ patrie. Amintirea lor e sărbătorită cu aceiaşi evlavie 
de cătuă toate popoarele culte. 

Reflexiile acestea ni saŭ impus din prilejul frumoa- 
selor serbări literare ce aŭ avut loc zilele acestea la 
Roma. Sa desvălit anume impozanta statue a lui 
Goethe, dăruită urbei eterne de cătră Împeratul Germa- 
niei, în amintirea operelor create de autorul lui >Faust» 
pe pămintul italian. Actul desvăiirii la care aŭ luat parte 
Roma întreagă, în frunte cu regele săi, a fost un mare 
triumf pentru cultura germană și totodată o îraternisare 
spirituală între cele două mari popoare, înzestrate cu 
un rol civilizatoric atit de însemnat. Regele, primarul 
Capitalei şi ministrul de culte Orlando şi-ai exprimat 
cu toții dorinţa în vorbirile lor, ca statua lui Goethe a 
acestui fiii adoptiv al Italiei, să râmină nu numal un 
simbol al păcii, ci mai ales al frăţiei între spiritul latin 
şi cel german. 

* 

Papa şi aniversarea lui Ştefan-cel-Mare. 
Cu prilejul aniversării de 400 ani dela moartea 
lui Ştefan-Cel-Mare, dl Vladimir Ghica a trimis 
Papei dela Roma o telegramă, în care i face 
cunoscut că se serbează în Rominia al IV cen- 
tenar al lui Ştefan-cel-Mare, pe care Papa 
Sixt IV I-a supranumit «Luptătorul lui Christos». 

Papa Pii X-a a răspuns inmediat, pirn car- 
dinalul secretar de stat, Merry del Val, că i-a 

parte la serbarea care reamintește gloria mare- 
lui nostru erou naţional, numit «Luptătorul lui 
Christos.» 
lată și textul depeșei: 
Roma, 14 Iulie n. 
«Sîntul părinte ia parte la festivitatea 
ce aminteşte pe marele vostru eroă na- 
țional, pe care Papa Sixt IV Pa nu- 
mit Atletul lui Christos, şi din toată inima 
împărtăşește nobililor săi fii din România, 
binecuvîntarea apostolică, dînd espresiune 
dorințelor sale pentru fericirea lor şi pentru 
prosperarea patriei lor glorioase.» 
Cardinalul Merry del Val. 
* 


Concursul societății pentru crearea unui 
fond de teatru romîn. După cum se ştie so- 
cietatea pentru crearea unui fond de teatru ro- 
mîn, astăvară hotărise să acoarde un premii de 
500 coroane pentru o bună piesă dramatică 
originală. S'au şi presentat opt concurenţi, dintre 
cari numai dol din Transilvania. O comisiune 
compusă din publiciști bucureşteni şi ardeleni 
va avea să se rostească în curînd asupra va- 
loarei celor opt piese. Piesele aceste sînt urmă- 
toarele: 1. «Figura neagră» sait «Lupta între 
cei obijduiţi şi obijduitori». Episod istoric. Tra- 
gedie, 5 acte. — 2. «lreparabilul», piesă în 5 
acte. — 3. «Lichele», piesă dramatică în 2 acte. 
(Autor ardelean.) — 4. «Năbădăile magnetismu- 
lui provocat», farsă în 5 acte. — 5. «Pintea 
Viteazul», dramă istorică în 5 acte şi 1 tablou. 
(Autor ardelean.) — 6. «Prăpastie», dramă în 
3 acte şi un tablou. — 7. «Sergentul Căr- 
tuşia», comedie în 2 acte. E dureros,şi oarecum 
caracteristic indiferentizmul scriitorilor noştri, 
mulţi puţini, câţi i avem, față de ori ce viață 
productivă literară. Nu vreau să scrie nici pe 
bani. Măcar era vorbă să dovedim, acum în 
prajma înfiinţării unui teatru romîn la noi, că 
avem o leacă de ambiţie proprie şi participarea 
în proporţie inversă la concurs ne stetea cu 
mult mal bine. 


CĂRŢI ŞI REVISTE. 
(Dări de seamă şi notițe bibliografice). 


Făt-Frumos Nr. 7—8, e închinat în întregime amin- 
tirit Marelui şi Sfintului Voevod Stefan. 

Sumarul acestui număr frumos e următorul : Redacţia 
Inchinare. N. Gane. — Amintiri de călătorie, A. C. Cuza 
— Şcoala lui Ștefan Vodă, G. Tutoveanu. — Fii gata, 
(poesie) Econ. I. Antonovici. — Retragerea lui Ştefan 
Vodă dela Dunăre la Ripa Buftii, pe dealul! Taberii din 
comuna Bogdana, etc. D. Nanu. Imn lui Ștefan, Cav. C. 
Stamati. — Mănăstirea Putna, Al. A. Naum. — Imn lui 
Ştefan -cel-Mare, Miron Pompiliii. — Însemnări, Gr. V. 
Prut. — Libertate, (poesie), Emilgar. — Ziua de 2 Iulie 

1904, I. Ciocirlan. — Clipe dela ţară, A Mândru. — Mă- 
năstirea Putna (poesie), D. V. Stefănescu. — Ma! mare 
decît Vodă, (legendă) Econ. |. Antonovici, documente 
dela Stefan-cel-Mare. 

Din acest număr ‘jubilar, reproducem și nof poesiile 
d-lor: Tutoveanu, Nanu, Naum și Mândru, cu glasul 
lor de serbătoare să se împreune cu al nostru. 


+++ 


«Viitorul» e numele celei mai noul foi rominești, ce 
apare de două ori la lună în Cernăuţi. Numărul 1, apărut 
la 15/28 Iunie, se prezintă cu un cuprins bogat și variat. 
Programa foii e «apărarea clerului ortodocs-romin>. — 
«Viitorul» costă pe an 10 cor. 


- ** 


Jubileui »Familiei». Numerele din urmă (23—24) ale 
«Familiei» cuprind un amănunţit raport despre frumoa- 
sele festivități arangiate la Oradea-mare. Aduc vorbirile 
jubilantului, precum şi cele ale tuturor reprezentanţilor 
numeroaselor corporațiuni. Spaţul îngust nu ne permite 
să ne ocupăm mai în detal cu aceste numere, dăm dară 
numa! cuvintele dela început ale frumosului discurs 
rostit de ilustrul jubilant, cuvinte pline de modestie și 
adevăr: 


«Cu sfială mă prezint în fața acestei strălucite 
adunări, căci mare e onoarea ce mi se face şi mici 
sînt meritele mele pe cari le pot pune în cumpănă. 
Şi dacă ar fi vorba numai de persoana mea, mo- 
destia ar fi trebuit să mă opriască d'a trece pragul 
acestei sale. 

Dar această festivitate nu este numai a mea ; ea 
se avintă mai sus de cultul personal, este manifes- 
tația instinctului de trainicie al unu! popor, care 
ține să se afirme şi care răsplăteşte cu toată căl- 
dura dragostei sale pe cei cari muncesc pentru 
înaintarea lui. 

Ziua de astăzi este o zi de serbătoare a limbii, 
literaturii şi culturii romineşti, sfinta treime căreia 
mă închin cu evlavie şi căreia l-am dedicat toată 
viața mea . . .» 


Numerele 25—26 se presintă tot atit de bine. Din cu- 
prinsul bogat remarcăm dedicaţiile (autografe) repro- 
duse din frumosul album oferit dlui 7. Vulcan, din 
partea tinerimii romiîne din Paris, şi o schiță despre 
«Asilul de noapte» alui M. Gorkij, de Z. Bârsan, 


xx 


Gh. Silvan, Bătrinui Dan, poveste eroică din vremea 
lui Ştefan-cel-Mare. Librăria Alcalay, București, 1904, 
pag. 109 în 80 mic. Preţul 50 bani. 

Povestea e scrisă după poemul lui :V. Alexandri Dan 
Căpitan de plaiă şi e «prinos de admiraţiune, recunoștință 
şi întru vecinică pomenire a lui Ştefan, Domnul Mol- 
dovei cu prilejul împlinirii a patru veacuri dela a lui 
adormire şi îngropăciune.» 

Cel care scrie prefața aceste! cărticele, d-l Alexandrescu- 
Dorna, ne_scuteşte de ori-ce apreciare prin cuvintele : 


«Munţii cu plaiurile, codrii cu vălcelele, apele cu 

izvoarele, toate aceiași slavă şi mărire de veacuri 
ţi-o freamătă şi ţi-o undesc Ştefane-Doamne ! 

Creştetul munților şi adîncul văilor, virful codrilor 
şi farba pajiştelor, sursurul izvoarelor și valurile 
riîurilor, clocotesc şi şopăe şi murmură acelaşi veci- 
nică poveste a vitejiei brațului tăii, Doamne! 

lartă dacă un povestitor, fără seamăn pe lîngă 
vecinicii tăi cîntăreți, încearcă să cînte, de-aici mai 
încolo, aducerea aminte a vremurilor tale. E un 
prinos şi acesta de dragoste și recunoştinţă ce dator 
e a ţi-l aduce pînă și cel mai de pe urmă din cei 
pe cari Tu I-ai chemat la viaţă şi cari te înviețuesc 
acum Şi-ţi strigă: 

— Slavă ție!» 

Volumul are o copertă în mai muite culori și un 
facsimil al peceţii lui Ştefan-cel-Mare. 
LI i 


«Thalia Romînă», marş romiînesc pentru piano. De- 
dicaţie ilustrului domn George Pop de Băsești. Preţul 
1 cor. Autorul acestui marș este tinărul nostru artist 
Iustin Cl. luga, cunoscut deja prin mai multe compo- 
ziţii reușite. Se poate comanda dela autor în Deva 
(com. Huntedoara). 


k*k 


Sămănătorul. No 26: N. lorga. — Politica națională 
negativă. In acest articol di lorga se ocupă de proiec- 
tul de lege a lui Berzeviczy, privitor la modificarea 
legii învățămîntului primar şi zice că în potriva acestui 
proiect noi nu ne putem apăra decit cu minunata armă 
a culturii. Şi anume a acelei culturi, care se cultivă în 
familie. «Aici în familie — zice d-sa — să se găsiască 
limba romînească ţinută în cea mai mare cinste, aici 
să se găsiască tot ce cartea romînească dă mai bun şi 
mai sănătos, aici să se găsiască adevăratul cult pentru 
literatura şi cultura naţională. lar pentru cei săraci şi 
ncluminaţi dela sate rolul culturai al părintelui de fa- 
milie e chiemat să-l aibă alt cineva: preotul, care va 
sluji tot romîneşte, cu toate legile dlui Berzeviczy, în- 
vățătorul, asupra căruia nimeni ware nici o putere acasă 
la el. — Atunci, dar numai atunci, se poate privi cu 
linişte la ori ce legi pentru desnaţionalisare.> 

Aceste cuvinte înțelepte pot servi de un memento 
tuturor acelora, cari vreaŭ să trăiască în legea străbună. 
Iar familiile noastre, chiar și cele din Rominia, ar putea 
să urmeze această povaţă mintuitoare. — Lupta e însă 
grea şi presintă mai multe feţe, ergo şi nenumărate 
mijloace de apărare. Lupta culturală cu cît are graniţe 
mai largi cu atit e mat intensivă, iar cînd această luptă 
e susținută şi politicește, sorții de izbindă cresc. 

Numărul mat cuprinde: Vestitorii biruinţi! dela Mara- 
thon după Merheimb de St. O. Iosif; Ceasuri de pace, 
o frumoasă schiță de M. Sadoveanu. In preajma focu- 
lui (schiţă) de N. N. Beldiceanu; Cronică. 

Floare de soc. «Cintece de iarnă» !.. şi no! ne pră- 
pădim de căldură. 


Silvin. «Dar Dumnezeu e bun. Mina lul stă întinsă 
de-asupra capetelor noastre și ne grăeşte...» Nu, 
mîna nu grăiește, dar îi ameninţă pe cel cari scriii fără 
a se gindi, — ca d-ta. 

Poveste. O reproducem : 

Şi era fata ca'n poveşti 
Frumoasă foarte tare, 

Ca din povești frumos era 

Şi tînărul cutare. 

Ca din poveşti iubirea lor 
Frumoasă fără veste ... 

Dar vai şi-amar! pe urma fost 
ŞiZzestrea tot — poveste. 


Romeo ... Sărmana lulie! 


|. 1. în O. «O idilă» e ceva, îl lipseşte însă fondul 
psihologic. Prea puțină acţiune în cadre atit de largi. 
Pieonasmul de epitete plictiseşte. Cuvîntul «atita» pe 3 
pagini obvine de 19 ori. Idea în sine nu-l rea. Mai 
încearcă. 


Pesimist. Aşa-I viața : tristă şi fără rost... şi cam 
scumpă. Observările d-tale sînt adevărate, dar nol din 
ele nu putem deduce îndreptăţirea pesimismului. «Prima 
esclamaţiune ce-o scoate copilul abia născut e un strigăt 
de durere», scrii între altele. Bine, dragă domnule, nu 
vei aştepta doară să ţină îndată un discurs academic 
saii să-ți cînte o arie din <Tannhăuser»? 


V. D. Heine a fost tradus atât de des şi mai ales 
(de St, Iosif) atit de bine, încit ori-ce nouă încercare 
de a-l mai traduce pare o întreprindere fără şanze de 
reuşită. Traducerile d-tale întăresc aceste zise ale noastre. 


Tantalus. În versuri se pot cînta cîte de toate. — 
Fireşte, mai corespunzător e să cînți lucrurile fru- 
moase ... Și-apoi bine zici d-ta: 

E *'n iume lucru maï frumos 
Și demn de admirare, 
Decit o pungă cu mulţi bani 
Și-o căsuliţă 'n vale ? 

Noi încă am fost de părerea d-tale, dar administratorul 
nostru, care se pricepe în al de aste, ni-a făcut să ne 
lăpădăm de «punctul ăsta de vedere». Ni-a convins 
anume că este lucru mat frumos: două pungi cu mulți 
bani, și două căsulițe în vale. 


Noel. Ar fi ceva, ... dar totuşi nu-i. 


APARE: 


La 1 şi 15a fie-cărei luni, stil v. 


Preţul unul esemplar 50 bani. 
In Rominia 65 bani. 


ABONAMENTUL : 


Pe i an 12 cor, pe jumătate 
de an 6 cor. 


Pentru străinătate 1 an 16 frane. 


Redacţia : 
IV., STR. ZÖLDFA, 7. 


Administraţia : 
VI., Str. Vârăsmarty 60/a. 

S es © 


Dela 


Tipografia „Poporul Român“ 


se pot procura următoarele : 


BIBLIOTECA „POPORUL ROMAN“: 


Nr. 1. Moş Călin, novelă de Dorin. (Suplement un călindar de 
părete.) 

Nr. 2. Poesii Poporale, adunate de 7. B. Pop, înv. (Suplement casa 
cea nouă a deputaţilor.) 

Nr. 3—4. Trei istorioare morale, de /. Bota, înv. (Suplement podul 
nou de peste Dunăre din Budapesta.) 

Nr. 5. Cântece de Romul Bortoşiu. 

Nr. 6. Trei conferinţe de George Măican, înv. (Suplement un ca- 
lendar de părete.) 

Nr. 7—8. Povești de /. Popu-Reteganul, înv. 

Preţul unui număr 20 fileri. 


Dragoste copilărească, piesă teatrală de C. Murai, localisată de dr. 
Iosif Siegescu. Preţul 30 filerl. 

Octoich Bogat de G. Cătană, broşat 2 cor., legat dela 3—6 cor. 

Meteor, roman de V. Moldovan, broșat 1 cor. 

Duşmănie, roman de V. Moldovan, broşat 1 cor. 

Folcloristică rom., de E. Novacovici, broşat 1 cor. 

AR nea pedepselor în şcoala poporală de /. Velcean, broşat 
40 fileri. 


SIGILE 


de tot soiul. Dela 3 coroane în sus. 


Caete de scris și de comput 
pentru şcoalele poporale cu portretele lui Şaguna, Gozsdu şi Al. Roman. 
Suta 1 cor. 60 fileri. - 


Tot de aci să poate procura: 


Armâna, 
roman de P. Vulcan, preţul 2 coroane. 


Almanachul soc. „Petru Maior“, 
broșat 4 coroane. 


= Cuitanţe în limba maghiară pentru învățătorii pens, === 
100 bucăţi 2 coroane. 


Să pot comanda apoi tot felul de bilete de visită, de logodnă, de 
nuntă, necroloage etc. etc., cari să esecută în decurs de 24 oare. 


KÆ Comandele se fac plătindu-se înainte. “ES 


